
Introducere 
Fascismul, în diferitele sale variante naționale - 
nazism, horthysm, fascii italiene etc. - a apărut ca 


ideologie şi curent politic în perioada de după primul 
război mondial. 

Apreciind acest fenomen, secretarul general al 
Partidului Comunist Român, tovarăşul Nicolae Ceauşescu 
arăta: „După primul război mondial, fascismul a acaparat 
puterea politică în Ungaria, Italia, Portugalia, Bulgaria, 
apoi în deceniul al patrulea, în Germania şi Spania, iar în 
Asia s-a instaurat regimul militarist japonez. Prin politica 
sa agresivă, războinică, fascismul punea tot mai evident în 
primejdie gravă libertatea şi independenţa popoarelor, 
pacea şi securitatea mondială”!. 

1 Nicolae Ceauşescu, România pe drumul construirii 


societății socialiste multilateral dezvoltate, vol. 18, Editura 
politică, Bucureşti, 1979, p. 240. 


Ajunse la putere în climatul politic creat de 
atitudinea tolerantă a cercurilor politice dintr-o serie de 
ţări şi în condiţiile în care clasa muncitoare, forţele 
patriotice, democratice, progresiste nu au putut acţiona cu 
rândurile unite pentru a le bara ascensiunea, grupările 
fasciste au instituit regimuri politice totalitare; au anulat 
drepturile şi libertăţile politice şi cetăţeneşti, au instituit 
practica suprimării şi terorizării adversarilor, au proclamat 
deschis doctrina superiorității forţei nu numai în politica 
internă, dar şi în relaţiile externe, urmărind realizarea pe 
această cale a tendinţelor de încălcare şi revizuire a 
tratatelor internaţionale, de expansiune imperialistă, 
cărora le-au căzut victimă atâtea ţări şi popoare, printre 
care şi poporul român. 

Atât înainte de a ajunge la frânele puterii politice, 
dar mai ales după aceea, fascismul s-a năpustit cu o 
brutalitate şi o violenţă fără precedent împotriva forţelor 
progresiste şi democratice, a provocat prin regimurile 
dictatoriale instituite şi prin dezlănţuirea celui de-al doilea 
război mondial, moartea a zeci şi zeci de milioane de 
oameni, distrugerea unor imense valori materiale, a 
nenumărate opere de artă, a ridicat Un uriaş obstacol în 
calea progresului, periclitând grav însăşi civilizaţia umană. 

În spiritul adevărului ştiinţific, istoriografia din ţara 
noastră a adus o remarcabilă contribuţie la demascarea 
rădăcinilor politice şi ideologice ale fascismului şi 
revizionismului, a diferitelor lor forme de manifestare, a 
cauzelor apariţiei acestui flagel, a ororilor, distrugerilor şi 
pagubelor incomensurabile provocate omenirii, inclusiv 
poporului nostru?. Mai puţin a fost cercetat până în 
prezent regimul de ocupaţie: horthysto-fascistă din nord- 
vestul României. Se făcea resimţită nevoia apariţiei unei 
lucrări care să înfăţişeze realităţile cu care s-au confruntat 
poporul român, forţele democratice şi progresiste în anii 


2 Vezi Regimurile fasciste și totalitare din Europa, voi. |, If, MX» Editura 
militară, București, 19M, t$83 Mitral Eătu, ten Spălățetu, Garda de Pier, 
organizaţie teroristă de tip fascist, Editura apolitică, "București, 10i1, 
ed. i și HĂO «d. a M-a. 


negri ai ocupaţiei horthysto-fasciste (septembrie 1940 - 
octombrie 1944). O asemenea lucrare a fost impusă şi de 
situaţia în care, o serie de elemente duşmănoase, îmbibate 
cu idei revanşarde, revizioniste, fugite din R.P Ungară şi 
aflate în diferite ţări occidentale, se îndeletnicesc tot mai 
mult cu falsificarea adevărului privind dreptul istoric al 
poporului român în Transilvania, consecinţele 
dezastruoase pe care regimul horthyst de ocupaţie le-a 
avut asupra poporului român, asupra tuturor forţelor 
democratice, antifasciste, fără deosebire de naţionalitate 
în acest colţ de ţară ronpânească în anii 1940 - 1944. 

Sub masca de purtători ai adevărului istoric şi 
reprezentanţi autentici ai poporului ungar, aceştia încearcă 
să înfrumuseţeze politica promovată de regimul de 
dictatură horthysto-fascistă, să prezinte drept „patriotică” 
poziţia lui Horthy faţă de Hitler, să absolve regimul 
horthyst de crimele săvârşite împotriva poporului român, 
împotriva umanităţii. 

În dorinţa de a reda cu obiectivitate, în spiritul 
adevărului istoric, cauzele şi consecinţele odiosului dictat 
fascist de la Viena, înfăţişăm în prezenta lucrare un şir de 
documente, de fapte, de mărturii şi declaraţii despre 
ororile şi crimele săvârşite de regimul horthyst în nord- 
vestul României. Acest lucru a devenit cu atât mai necesar 
cu cât unele elemente revizioniste şi revanşarde încearcă 
şi în prezent să „dovedească” că horthysmul nu se face 
vinovat de atrocitățile săvârşite împotriva poporului 
român, a tuturor forţelor democratice şi progresiste din 
rândurile naționalităților, inclusiv ale maghiarilor, de 
deportarea aproape în întregime a populaţiei evreieşti. 

Pentru a pune în evidenţă caracterul odiosului 
verdict de la Viena impus României de Germania hitlerista 
şi Italia fascistă expresie a politicii de forţă şi dictat, a 
încălcării dreptului istoric al poporului român asupra 
acestui străvechi teritoriu românesc - redăm succint, drept 
introducere la volum, coordonatele dezvoltării unitarea, 
poporului nostru în vatra.sa strămoşească, din cele mai 
vechi timpuri şi până U înfăptuirea acestui act odios. 


* 


Istoria românilor este istoria unui popor statornic, 
plămădit unitar în vatra „vechii Dacii; este istoria 
dezvoltării forţelor de producţie şi a relaţiilor sociale, 
istoria luptei maselor populare împotriva asupririi şi 
dominaţiei străine, pentru libertate naţională şi dezvoltare 
de sine stătătoare, aici, în spaţiul carpato-danubiano- 
pontic, unde poporul român a locuit neîntrerupt, făurind, 
începând cu strămoşii săi geto-daci, o înfloritoare şi 
originală cultură materială şi spirituală. „Este vorba - 
remarca Nicolae Iorga - de un popor care prin strămoşii 
săi îşi are rădăcini de patru ori milenare; aceasta este 
mândria şi aceasta este puterea noastră”3. 

Referindu-se la aportul poporului român la valorile 
civilizaţiei umane, istoricul american Paul Mackendrick 
scria: „Românii merită din plin atenţia noastră ca locuitori 
ai unei insule latine i, într-o mare a slavilor, ca 
transmiţători ai culturii greco-romane în evul mediu, ca 
membri ai unuia dintre cele mai creatoare state aborigene 
ale antichităţii, ca victime şi beneficiari ai ultimei provincii 
cucerită şi prima părăsită de Roma - Dacia - şi ca 
păstrători, după retragerea romanilor, ai unui amestec de 
cultură autohtonă şi clasică, ceea ce face ca ţara lor să fie 
astăzi unică printre ţările socialiste europene”?. 

Încă din cele mai vechi timpuri, viaţa poporului 
român s-a desfăşurat într-o confruntare permanentă cu 
numeroase adversităţi şi vicisitudini El a înfruntat timp de 
secole valurile succesive, pustiitoare ale populațiilor 
migratoare, a trebuit să facă faţă politicii de cuceriri şi 
anexiuni a unor mari imperii, care îi râvneau pământul şi 
bogăţiile. În aceste condiţii, o constantă a istoriei 
poporului român a devenit lupta pentru apărarea gliei 
strămoşeşti, a fiinţei naţionale şi de stat. Subliniind acest 
adevăr, tovarăşul Nicolae Ceauşescu spunea: „De la 


3 Nicolae Iorga, Originea, firea și destinul neamului romanesc, în 
Enciclopedia României, vol. I, Bucureștii, 1938, p; 4. 

4 Faut MacKendrick, Pietrele dacilor vorbesc, Editura, științifică și 
enciclopedică, București;;, 1978;. 91 


formarea de către Burebista, în secolul I înaintea erei 
noastre, a statului dac centralizat, de la epoca înfloritoarei 
societăţi dacice a lui Decebal şi apoi de-a lungul a două 
milenii de existenţă, până în ziua de azi, poporul nostru a 
trebuit să ducă lupte grele pentru a-şi apăra fiinţa proprie, 
entitatea naţională şi de stat”?. 

Mărturii arheologice şi scrise ale antichităţii 
amintesc despre strămoşii poporului român, geto-dacii, 
care făceau parte din numerosul neam al tracilor, cu 
adânci rădăcini în spaţiul balcanic?. 

Constituai în formaţiuni politice viguroase din punct 
de vedere economic şi poliţie, locuind un teritoriu întins cu 
numeroase bogăiţi & ale solului şi subsolului, geto-dacii au 
atins un nivel economie ridicat în cea de-a doua jumătate a 
mileniului I î.e.n. Atât din scrierile lui-H-erodot, cât şi din 
cele ale atâtor alţi istorici şi învăţaţi ai antichităţii rezultă 
că agricultura era ramura cea mai importantă a economiei 
geto-dace, alături de care se remarcau apicultura, 
pescuitul, creşterea vitelor, precum şi prelucrarea 
metalelor. În acest sens, istoricul Louis Leger menţiona că 
acest popor era „agricultor şi abil în prelucrarea 
metalelor”. 

Preluând cu inteligenţă şi în mod creator elemente de 
cultură material-spirituală de la popoarele cu care au venit 
în contact, geto-dacii „primeau - cum aprecia istoricul 
Vasile Pârvan - puternice înrâuriri greceşti pe Dunăre în 
sus - şi apoi romane pe Dunăre în jos -, dar în aceeaşi 
vreme ofereau, la rândul lor, şi grecilor şi romanilor o 
consistenţa spirituala superioara şi foarte caracteristică, 
pe care literatura antică a consemnat-o uneori cu mirare şi 


5 


6 Nicolae Ceaușescu, Romanian. pe. drumul construirii. societăţii 
socialiste multilateral dezvoltate, voi. 14, Editura politică, București; 
1977; p. 317 - 318. 

6 Vezi 3ML Mușat,. ifewoare și mărturii străine despre strămoșii, 
poporului român. Culegere de texte, Editura Academiei R. S. România, 
București». 1980. 

7e*T Louis Leger, Histoire de V Autriche-Hongrie depuis tes origines 
jusqu’à l'annee 1878, Paris, Hachette, 1879, p. 14. 


admiraţie, făcând din geto-daci aproape un popor fabulos, 
prin vitejie, înţelepciune şi spiritul lui de dreptate”?. 

Dezvoltarea economică şi social-politică a geto- 
dacilor a favorizat şi a impus, în jurul anilor '70 î.e.n., 
unificarea diferitelor formaţiuni statale din Dacia într-un 
stat centralizat şi independent sub conducerea regelui 
Burebista. În timpul acestuia, „cel dintâi şi cel mai mare 
dintre regii din Tracia”, statul dac se întindea spre nord- 
vest până la Munţii Slovaci şi Dunărea Mijlocie, spre sud 
până la munţii Balcani, iar spre sud-est până la ţărmul 
Mării Negre, cuprinzând şi oraşele greceşti aflate aici. 
Julius Jung menţionează că „Burebista întemeiate un regat 
puternic, care se întindea pe ambele părți ale Dunării, 
ajungând până la Tracia, Illirya şi Noricum". 

Organizator, militar şi diplomat iscusit, Burebista a 
reuşit, printr-o politică înţeleaptă, să ridice Dacia pe o 
treaptă de dezvoltare superioară, să o impună ca o 
importantă forţă politică în zona central-sud-estică a 
Europei. Este sugestivă în acest sens mărturia, istoricului 
şi geografului Strabon: „Ajungând în fruntea neamului său, 
care era istovit de războaie dese, getul Burebista l-a 
înălțat atât de mult prin exerciţii, abţinere de la vin şi 
ascultare faţă de porunci, încât, în câţiva ani, a făurit un 
stat puternic şi a supus geților cea mai mare parte din 
populațiile vecine. Ba încă a ajuns să fie temut şi de 
romani” u. 

Epoca lui Burebista a pregătit epoca lui Decebal, 
regele „erou” al dacilor, care a avut de înfruntat una din 
cele mai mari forţe ale antichităţii - Imperiul roman. 
Relatarea aprigei încleştări dintre daci şi romani este 


8 Vasile Pârvan, Dacia, ed. a V-a revăzută și adăugită de R. Vulpe, 
Editura științifică, București, 1972, p. 150 - 151. 

9 Inscripţia din Dionysopolis pusă în cinstea Iui Acornion, în 
Inscriptiones Graecae in Bulgaria reperte, Edidit Georgius Mihailov, 
volumen I, Serăicae, în Aedibus typographias Academiae Litterarum 
Bulgariae, MCMLXX, p. 52. 

10« Strabon, Geografia, VH, 3, 11, în Izvoare privind istoria României, 
vol. I, Editura Academiei R. P Române, București, 1964, p. 237. 


făcută cu admiraţie de autori ca R. Bergner, L. Leger, N.S. 
Derjavin, J.F. Neigebaur, A. Ubicini, J.A. Vaillant ş.a. „Timp 
de decenii întregi, o rezistenţa deosebit de îndârjită faţă 
de cuceritorii romani - scrie istoricul sovietic N.S. Derjavin 
- au opus dacii care ocupau teritoriul Transilvaniei, 
Valakiei, Moldovei şi Basarabiei până la Marea Neagră şi 
Nistru... Ce importanţă serioasă au acordat conducătorii 
romani victoriei asupra dacilor se poate aprecia după 
faptul că, timp de 123 de zile, Roma a sărbătorit victoria 
lui Traian prin grandioase reprezentații de circ, la care au 
luat parte 10.000 de gladiatori şi 11.000 fiare sălbatice”! 
După cucerirea unei părţia Daciei de către romani, în 
urma războaielor din 101 - 102 şi 105 - 106, pe baza 
împletirii celor două civilizaţii, viaţa acestor ţinuturi a 
cunoscut un nou progres. „În caracterul poporului român, 
în dorul său nestins de libertate şi neatârnare se regăsesc 
întruchipate înaltele virtuţi ale strămoşilor: dârzenia, 
mândria şi înţelepciunea dacilor şi romanilor, eroismul şi 
neînfricarea lui Decebal şi Traian” între 271 - 275 e.n. are 
loc retragerea administraţiei şi armatei romane din Dacia - 
măsură determinată de slăbirea puterii imperiului, de 
atacurile tot mai insistente ale dacilor rămaşi în afara 
teritoriului intrat sub stăpânirea romană, ca şi ale 
populațiilor migratoare. Prin retragerea romană nu trebuie 
înţeleasă o abandonare totală a Daciei, căci puternice 
capete de pod au rămas în continuare să lege imperiul cu 
regiunea nord-dunăreană a fostei provincii. Procesul de 
consolidare şi împletire a celor două civilizaţii a continuat 
şi după retragerea aureliană. „E drept însă - scria A.D. 
Xenopol - că această viaţă, care tocmai se implanta în 
Dacia, ajunsese pe povârnişul decăderii; ea nu ar fi putut 
da o odraslă atât de roditoare, dacă nu s-ar fi altoit pe vița 
cea plină de vânjă, a rasei tracice din poalele Carpaţilor”!?. 
Permanenţa elementului autohton, procesul de 
împletire etno-culturală dintre daci şi romani, proces care 
s-a desfăşurat pe timpul ocupaţiei romane şi după aceea, 


1 În I. S. Derjavin, Istoriia Bolgarii, vol. I, Moskva, 1945, p. 60. 
12 A. D. Xenopol, Istoria românilor, voi. II, București, 1896, p. 122. 


au avut drept rezultat etnogeneza poporului român. 
Năvălirea populațiilor migratoare, începând cu sec. II e.n., 
aflate într-un stadiu inferior de evoluţie, a provocat 
strămoşilor noştri mari distrugeri şi pustiiri, dar n-a putut 
schimba comunitatea lor de viaţă, limbă şi cultură, n-a 
putut împiedica cursul istoric spre forme superioare de 
organizare politică, social-economică şi statală. Referindu- 
se la această îndelungată şi frământată perioadă (sec. IV- 
X), istoricul francez A. Ubicini scria: „Românii, în decursul 
acestui lung interval, au dăinuit refugiaţi în munţi la 
adăpost de şuvoiul invaziilor. Barbarii îşi aveau calea lor 
bine trasată, etapele stabilite dinainte, de la răsărit la 
apus. Dacă, din întâmplare, se aventurau spre nord, se 
loveau de Carpaţi ca de-o barieră de netrecut. Aceşti 
munţi erau, de altfel, excelent plasați pentru acest rol 
defensiv, datorită unui sistem de posturi militare 
organizate de romani şi formând o linie neîntreruptă de 
puncte fortificate, care se întindea de-a lungul crestei, de 
la Porţile de Fier până la izvoarele Nistrului şi Vistulei. 
Timpul n-a avut darul să ştirbească forţa, nici să slăbească 
speranța daco-romanilor. Rămăsese aceeaşi rasă 
rezistentă, răbdătoare, întrucât se considera 
nemuritoare”'5, iar istoricul maghiar Huszti András 
conchidea: „Urmaşii geto-dacilor trăiesc şi astăzi şi 
locuiesc acolo unde au locuit părinţii lor, vorbesc în limba 
în care glăsuiau mai demult părinţii lor’ **. 

În condiţiile istorice impuse de migratori s-au 
conturat unele particularităţi ale procesului dezvoltării 
poporului român. Mai întâi, desfăşurarea acestuia în 
mediul sătesc, satul fiind izvorul şi forţa continuității 
rezistenţei sale; în al doilea rând, spre deosebire de 
celelalte popoare romanice, care s-au format în cadrul 
unor regate barbare, românii au cunoscut forme specifice 
de organizare: obşti săteşti, uniuni de obşti - romanii 
populare - cnezate, ducate, voievodate. Acestea s-au întins 


13' 15' Abdolonyme Ubicini, Les origines de l’histoire Roumaine, 
Paris, Ernest Leroux, 1886, p. 118-117. 
14 Huszti András, O és új Dâcia (Dacia străveche și nouă), 1971, p. 8. 


în anumite zone geografice şi economice, ca, de pildă, pe 
văile râurilor sau pe ariile închise de lanţuri muntoase ori 
deluroase şi au primit denumirea de „ţări”, în accepțiunea 
de stat, de organizaţii politico-administrative, conduse de 
duci sau voievozi”. 

Potrivit izvoarelor istorice, în arcul intracarpatic 
existau în secolele VIII-IX formaţiuni politice româneşti, 
care cuprindeau teritoriul Transilvaniei: voievodatul din 
Crişana, condus de voievodul (ducele) Menumorut şi care 
se întindea din Maramureş până la Mureş; voievodatul din 
Banat, dintre Mureş, Tisa şi Dunăre, în frunte cu voievodul 
(ducele) Glad; voievodatul din Podişul Transilvaniei, în 
frunte cu voievodul (ducele) (Blachus) Gelu, locuit de 
români (sau Blachi) şi care se întindea de la Porţile 
Meseşului până în apropierea Mureşului; voievodatul 
Albei, cu centrul la Alba Iulia. Alte asemenea formaţiuni 
politice s-au constituit în acea vreme pe întreg pământul 
locuit de poporul român, din nord la sud, de la răsărit la 
apus. 

Procesul istoric obiectiv de constituire a statului 
feudal centralizat, ca rezultat al dezvoltării şi unificării 
voievodatelor de pe întreg teritoriul românesc, a fost 
îngreunat atât de tendinţele procesului de fărâmiţare 
feudală caracteristic întregii Europe din acea vreme, cât şi 
de vitregiile permanentului pericol extern!6. Aşa se face că, 
începând din secolul al X-lea, după sedentarizarea lor în 
Câmpia Panonica şi înfrângerile suferite. 

În expansiunea spre apus, în pofida unei puternice 
rezistenţe a românilor, cetele regilor unguri încep să se 
infiltreze în Transilvania dinspre apus spre răsărit. Ei 
reuşesc, în decursul câtorva secole, să ocupe treptat părţi 


15 Vezi Ștefan Olteanu, Structuri social-economice și politice-militare 
pe teri 

din teritoriul din nord-vestul României, iar către sfârşitul 
secolului al XIII-lea şi începutul secolului al XIV-lea să-şi 
extindă autoritatea politico-administrativă în Transilvania. 
Dar chiar şi după această dată, românii şi-au păstrat 
vechea organizare voievodală în „ţări”, rezistând şi 
perpetuând cultura lor materială şi spirituală moştenită de 
la înaintaşii lor. Documentele vremii, inclusiv cele ale 
regilor unguri, datând din acea vreme, pomenesc de „terra 
Blacorum” pe întreg teritoriul Transilvaniei. Toate acestea 
atestă că, la începutul sec. XIV, se manifestau încă larg 
libertăţile şi individualitatea politică a românilor în 
întreaga Transilvanie. În aceste condiţii, organizarea sa 
administrativă a trebuit să aibă o structură deosebită de 
restul statului feudal ungar, păstrându-se pentru 
Transilvania forma autohtonă de organizare: voievodatul, 
comun şi celorlalte două ţări româneşti. In această 
privinţă, umanistul ungur Losonczy István scria: „Țara 
Ardealului, cu care Ungaria se învecina la răsărit, se 
numea cândva Dacia de mijloc”; referindu-se la venirea în 
acest spaţiu a ungurilor, el arăta că „regii unguri l-au 
stăpânit prin voievozi ai Ardealului”. În aceeaşi 
problemă, Nicolae Iorga arăta: „Dintre toate provinciile pe 
care le-a stăpânit coroana Ungariei, singura care sub 
unguri a păstrat ca şef al ei un voievod este Ardealul'!8. 
Astfel, sub coroana Sfântului Ştefan, Ungaria şi 
Transilvania erau entităţi diferite, fiecare cu structura sa, 
cu propria ei organizare politică şi cu propria sa orientare 
economică. Istoricul Szilágyi Sándor afirmă că 
„Transilvania şi Ungaria nu s-au confundat niciodată, ele 
au format întotdeauna două ţări diferite”. Acelaşi istoric, 
căutând cauzele care au împiedicat „sudura” Transilvaniei 
cu Ungaria, spune că „acul busolei transilvănene părea 
fixat spre Orient, din cauza populației care aparţinea în 

majoritate bisericii orientale, pe când Ungaria era 
orientată spre Occident, încă din epoca primului său 
rege”. 

Accentuarea autonomiei Voivodatului Transilvaniei şi 
orientarea lui spre celelalte două ţări româneşti, de la sud 
şi est de Carpaţi, Ţara Românească a Munteniei şi Țara 
Românească a Moldovei, se explică, în primul rând, prin 
faptul că toate cele trei erau locuite de o masă etnică 
românească a cărei omogenitate nu a putut fi distrusă, cu 
toate cuceririle şi colonizările?. Dovezile istorice atestă că 
în toate timpurile, datorită similitudinilor dezvoltării 
economice, sociale, a comunităţii de limbă, neam şi 
cultură, Transilvania a gravitat către celelalte teritorii 
româneşti care aparținuseră cândva Daciei. 

Pentru a putea domina efectiv Transilvania, regii 
unguri au trebuit să procedeze la colonizări cu secui şi 
saxoni şi să aducă ordinele cavalerilor-călugări pentru 
reuşita propagandei catolice şi baricadarea Carpaţilor. Tot 
în acest scop, după înfrângerea răscoalei ţărăneşti de la 
Bobâlna (1437), s-a încheiat Unio Trium Nationum, alianţa 
nobililor maghiari, secui şi saşi, îndreptată împotriva 
poporului român, socotit tolerat pe propriul său pământ şi, 
ca o ironie a sorții, considerat astfel chiar de cei veniţi sau 
colonizați cu puţin timp în urmă. 

La sud şi est de Carpaţi, în sec. XIII-XIV, formațiunile 
politice româneşti s-au unificat, determinând constituirea 
şi afirmarea statelor centralizate, independente şi 
suverane sub dinastiile Basarabilor şi  Mugşatinilor. 
Întinderea Ţării Româneşti în timpul domniei lui Mircea cel 
Bătrân este redată de titulatura sa: „stăpânind şi domnind 
toată țara Ungro-Vlahiei şi părţile de peste munți, încă şi 
spre părțile tătăreşti şi Amlaşului şi Făgăraşului herțeg şi 
Banatului de Severin domn, şi de amândouă părţile de 
peste toată Dunărea până la Marea cea Mare şi cetăţii 

Dârstorului stăpânitor”, iar Roman Muşat (1391 - 1394) se 
intitula „voievod al Ţării Moldovei de la Munţi şi până la 
țărmul Mării Negre”?.. 

Începând din această perioadă istorică, o realitate 
definitorie o constituie continuitatea statelor româneşti, 
existenţa lor fără întrerupere într-o Europă în care, prin 
evoluţia raporturilor de forţe, o serie de state cunosc 
întreruperi ale existenţei lor timp de sute de ani sau sunt 
definitiv desfiinţate. Existenţa mai multor state româneşti 
în evul mediu - pluralismul statal - nu este un fenomen 
specific numai istoriei poporului român. Cazuri 
asemănătoare se întâlnesc, în diverse perioade, şi în istoria 
Franţei, Germaniei, Italiei, Spaniei etc. Nici persistenţa 
acestei divizări nu este caracteristică numai românilor. 
Unificarea politică a Italiei şi Germaniei a avut loc abia în 
secolul XIX. Mai mult, trebuie subliniat că românii au fost 
printre primii în Europa medievală care au realizat - la 
1600 - unirea tuturor teritoriilor locuite de ei (mai puţin 
Dobrogea, care se afla sub ocupaţie otomană), fapt ce 
denotă continuitatea evoluţiei politice în sensul firesc, 
legic al dezvoltării istorice româneşti”? 

Existenţa ţărilor române ca state feudale separate n- 
a afectat unitatea etnică a poporului român, exprimată în 
comunitatea de limbă şi cultură, în similitudinile 
structurilor economice şi sociale ale întregului teritoriu 
românesc. Între ele s-au păstrat în permanenţă legături 
strânse politice, economice, spirituale, organizarea internă 
(domnia,  dregătoriile, justiţia, armata, alte instituţii 
feudale) fiind identică sau asemănătoare. Poporul şi-a 
păstrat, în continuare, numele generic şi străvechi pentru 
toţi locuitorii patriei, acela de român, chiar dacă, pe lângă 
acest nume, a mai avut şi altele, luate după denumiri 

politice, zone geografice, denumirile apelor, munţilor. 
Denumirile de munteni, moldoveni, olteni, ardeleni, 
bănăţeni, maramureşeni, dobrogeni sau - în cuprinsul 
acestora - denumiri şi mai particularizate - moti (în Munţii 
Apuseni), vrânceni (în Vrancea), bârseni (în Ţara Birsei) 
etc. sunt subsumate categoriei istorice de popor român. 
Aceste adevăruri se regăsesc în opera ştiinţifică a multor 
savanţi de renume mondial. Istoricul francez Jules 
Michelet, de pildă, sublinia în acest sens că românul 
„păstrează neştirbit tot ceea ce iau lăsat străbunii: 
portul, moravurile, limba şi mai cu seamă marele lor nume 
de romani!"35. 

Ţările române, abia constituite în state feudale 
independente, au trebuit să facă faţă pericolului 
reprezentat de Imperiul otoman?, care, după ce cucerise 
întreaga Penisulă Balcanică şi transformase ţaratele 
bulgarilor şi sârbilor în paşalâcuri, se afla către sfârşitul 
sec. XIV în contact direct cu hotarul lor de sud. În anul 
1417, Imperiul otoman reuşește să smulgă Ţării Româneşti 
teritoriul dintre Dunăre şi Mare - Dobrogea - pe care o va 
ţine sub stăpânire până în anul 1878. „Multe jertfe a 
trebuit să dea poporul nostru în îndelungata sa istorie 
milenară. Dar, înfruntând cu eroism, fără teamă, toate 
greutăţile - releva tovarăşul Nicolae Ceauşescu -, a găsit 
în sine forţa de a rămâne întotdeauna el însuşi. Chiar 
atunci când a suferit înfrângeri, nu s-a lăsat înrobit”%5. 

La mijlocul secolului al XV-lea, în fruntea 
Transilvaniei s-a ridicat lancu de Hunedoara, descendent 
dintr-o veche familie românească. În timpul acesteia, ţara 
a ajuns la o situaţie înfloritoare, Transilvania constituind 

centrul spre care gravitau şi celelalte două ţări româneşti, 
în scopul creării unui bloc antiotoman. Această unitate, 
sub conducerea directă a lui Iancu de Hunedoara, a avut o 
semnificaţie deosebită: în acest timp s-a realizat o uniune 
şi mai strânsă între cele trei ţări romaneşti. Este 
semnificativ faptul că în 1447 acesta, pe lângă titlurile sale 
obişnuite, şi-l adaugă şi pe acela de „voievod al Ţării 
Româneşti şi căpitan al Valackiei” 2 e, iar Bogdan al II-lea, 
domnul Moldovei, îl socotea „părinte”, stând sub 
ascultarea sa „cu căpităniile” şi „cu toate oştile sale”, cele 
două ţări „fiind una”. Această importantă realizare 
politică era în fond o măsură necesară pentru consolidarea 
frontului antiotoman, într-un moment când, după cucerirea 
Constantinopolului de sultanul Mahomed al II-lea (1453), 
primejdia otomană devenea tot mai amenințătoare. 

Vremea glorioasei domnii a lui Ştefan cel Mare, 
domnul Moldovei, a constituit o altă perioadă de strânsă 
colaborare între cele trei ţări româneşti. Spre Ştefan cel 
Mare» spre acest strălucit domn moldovean» socotit a fi 
„erou al creştinătăţii”, „cel mai viteaz dintre principii 
vremii aceleia” şi spre Moldova se îndreaptă acum privirile 
tuturor românilor. 

Aceste strânse legături economice, politice, militare 
şi culturale între cele trei ţări româneşti se datorează şi 
faptului că muntenii şi moldovenii au stăpânit - vreme 
îndelungată - domenii întinse în Transilvania: Amlaşul, 
Făgăraşul, Vinţul, Vurpărul, Geoagiul, cetatea Bologa lângă 
Cluj, ca şi Ciceul, Cetatea de Baltă» Unguraşul, Bistriţa» 
Rodna ş.a. Domnul Moldovei, Ştefan cel Mare, în acelaşi 
scop al întăririi legăturilor dintre ţările române, înfiinţează 
episcopia ortodoxă de la Vad, în apropierea Dejului, care-şi 
exercita jurisdicţia asupra unei mari părţi a Transilvaniei şi 
ajută altă episcopie românească» cea de la Feleac, de 
lângă Cluj, pentru a-şi construi o impunătoare biserică, iar 
unii boieri moldoveni îi dăruiesc cărţi preţioase, cu 
ferecătură de argint. 

Rezistenţa comună a ţărilor române împotriva 
pericolului otoman, Victoriile repurtate în timpul domniei 
lui Mircea cel Bătrân (1386 - 1418), Iancu de Hunedoara 
(1441 - 1446), Vlad Ţepeş (1456 - 1462), Ştefan cel Mare 
(1457 - 1004) şi a altor domnitori» au permis ţărilor 
române să încheie înţelegeri şi tratate cu Poarta otomană, 
încă din secolul al XIV-lea, prin care se recunoştea puterea 
suverană a domnitorilor, iar în schimbul unei sume de bani 
pe care aceştia erau obligaţi s-o plătească sultanului, sub 
formă de tribut, Poarta se obliga să le respecte autonomia 
şi integritatea teritorială. Chiar şi mai târziu, la mijlocul 
secolului al XVI-lea, când asupra ţărilor române s-a 
accentuat presiunea politică şi economică a Porții, aceasta 
nu a însemnat ocuparea şi transformarea lor în provincii 
otomane, administrate direct de sultan pe baza obiceiurilor 
şi legilor mahomedane, ci, prin tratatele politice cunoscute 
sub denumirea de „Clipitulaţii' (numite în izvoarele 
otomane  „ahidname”), tările române îşi mențineau 
autonomia administrativă, se conduceau după legile şi 
obiceiurile lor, îşi păstrau privilegiile recunoscute în aceste 
acte oficiale etc. ÃO. 

Mentinerea vechilor privilegii politice ale 
principatelor române, aşa cum au fost ele înscrise în 
primele tratate, respectarea acestor drepturi de către 
Poartă, într-o perioadă când puterea militară şi politică a 
Imperiului otoman era la apogeu, când statele vecine 
românilor cădeau, rând pe rând, sub sabia sultanilor şi 
erau incluse în imperiu, fiind transformate în paşalâcuri, 
când în inima Europei, regatul ungar era desfiinţat şi 
proclamat „paşâlâc” (1541), cu capitala la Buda, iar mai 
târziu (1683) Viena era asediată, atestă faptul că puterea 
otomană nu a putut înfrânge rezistenţa românilor. 
Tratatele amintite au fost încheiate de domnitorii români 
nu?” 

de pe poziții de învinşi, ci pe picior de egalitate, 

asigurându-şi astfel pacea şi liniştea internă pentru 
dezvoltarea ţării. 

Tratate conținând înțelegeri şi angajamente 
asemănătoare au încheiat domnitorii români şi cu Imperiul 
țarist. Desigur, în decursul timpului, aceste tratate nu o 
dată au fost încălcate, ceea ce a determinat riposta 
înverşunată a ţărilor române, lupta lor fermă de apărare, 
impunerea cu arma în mână a drepturilor lor legitime. 

În faţa politicii permanent ofensive a Imperiului 
otoman, care găsea o Europă dezbinată de propria-i 
politică de expansiune şi măcinată de luptele feudale 
interne, domnii români au înţeles necesitatea realizării 
unui front comun al ţărilor româneşti; ei au ştiut să 
folosească rivalităţile marilor puteri pentru a evita 
pericolele; au folosit politica apărării ţării prin războiul 
popular; au stabilit contacte şi au trimis soli vecinilor 
apropiaţi sau mai îndepărtați, mijlocind şi întărind alianţe 
politice; au cultivat relaţii cu Vaticanul, spre a-l avea 
alături în conflictul cu marile puteri catolice şi spre a 
determina realizarea unui front european antiotoman; au 
stabilit raporturi de bună vecinătate cu Poarta, când 
situaţia internă şi externă le era defavorabilă unei 
confruntări armate. Pe plan internaţional, existenţa ţărilor 
române autonome în zona Carpaţilor, a Dunării şi Mării 
Negre a constituit un punct de sprijin al luptei de eliberare 
a popoarelor subjugate. 

La mijlocul secolului al XVI-lea, când Imperiul 
otoman, în urma victoriei de la Mohács din 1526, 
transforma Ungaria în provincie otomană (1541) 
principatul românesc al Transilvaniei se desface din toate 
legăturile politice avute cu Ungaria şi stabileşte cu Poarta 
otomană raporturi juridice asemănătoare cu cele ale 
celorlalte două principate române. O astfel de situaţie a 
fost de natură să determine strângerea legăturilor între 
românii de pe ambele versante ale Carpaţilor, să stimuleze 
intensificarea colaborării, pe multiple planuri, între cele 
trei ţări româneşti. 

În aceste condiţii istorice, înfăptuirea unirii ţărilor 


române apărea ca o cerinţă obiectivă a unui proces istoric 
legic. Imperativele epocii au impus astfel apariţia unei 
personalităţi de talia lui Mihai Viteazul, care, în cursul 
scurtei sale domnii (1593 - 1601), a dat viaţă idealului 
suprem al românilor, unitatea naţională şi de stat?8. 

Înțelegerea lucidă a necesităţilor fireşti de dezvoltare 
şi progres ale ţărilor române, înţelegere care a depăşit 
concepţiile închistate şi feudale, intuirea sensului evoluţiei 
istorice la scară europeană l-au făcut pe Mihai Viteazul să 
acţioneze energic pentru fructificarea integrală a tuturor 
posibilităţilor politice, interne şi internaționale ale 
momentului, în interesul poporului său, al înfăptuirii 
năzuinţei sale sacre de unire şi libertate. În vremea sa, 
tendinţele expansioniste ale marilor puteri vecine (Poarta 
otomană, Imperiul habsburgic, Regatul Poloniei) erau tot 
mai evidente. Imperiul otoman îşi manifesta intenţia de a- 
şi extinde dominaţia spre centrul Europei, vizând în mod 
direct ţările române, ale căror obligaţii economice, 
financiare şi de altă natură deveniseră extrem de 
apăsătoare. Se făureau planuri de lichidare a autonomiei 
ţărilor române şi de transformare a lor în paşalâcuri, aşa 
cum se întâmplase cu provinciile româneşti Dobrogea 
(1417), Banatul şi Crişana (1552), cu o serie de ţări 
balcanice şi cu Ungaria. 

În faţa acestei situaţii, Mihai Viteazul a dat semnalul 
luptei antiotomane, reuşind să înfăptuiască, la 1600, 
reunirea politică a românilor în hotarele ce cuprindeau cea 
mai mare parte a teritoriului vechii Dacii. 

Pe bună dreptate, în unirea ţărilor române, istoricul 
oficial al lui Gabriel Bethlen, Gáspár Bojtinus, vedea 
„inevitabilis fatorum lex” (împlinirea unei legi a destinului 
inevitabil). 

După Mihai Viteazul, ideea reconstituirii vechii Dacii, 
a unităţii ţărilor române în hotarele lor fireşti a dominat 
planurile politice, diplomatice şi militare ale multor 
domnitori, printre care amintim pe Mihnea al III-lea, Matei 


28 Mihai Viteazul în conștiința europeană, vol. I, U, III, Documente 
externe, Editura Academiei R. S. România, București, 1982. 


Basarab, Gheorghe Ştefan, Şerban Cantacuzino, Gabriel 
Bethlen, Constantin Brâncoveanu şi mulţi alţii. „Ideea 
unirii ţărilor române - sublinia tovarăşul Nicolae 
Ceauşescu - idealurile formării unui stat puternic pe 
meleagurile Daciei nu au putut fi ucise niciodată pentru că 
ele sunt adânc împlântate în însuşi sângele, în conştiinţa şi 
spiritul întregului nostru popor”2%. 

Secolele XVIII şi XIX au cunoscut o accentuare a 
contradicţiilor dintre marile puteri în sud-estul Europei, 
acestea vizând, printr-o politică expansionistă, unitatea şi 
independenţa ţărilor române. Declinul tot mai vădit al 
Imperiului otoman a permis Imperiului habsburgic să 
înceapă ofensiva împotriva Porții. În 1686, în urma 
victoriilor obţinute asupra turcilor, armata habsburgică a 
pătruns în Transilvania, impunând principelui Mihai Apari 
tratatul de la Blaj, prin care armata de ocupaţie trebuia 
primită în Transilvania „pentru iernat”. Ulterior, în anul 
1688, prin metode militare forte, habsburgii au obţinut de 
la Dieta Transilvaniei renunţarea „de bunăvoie” la 
suzeranitatea Porții şi acceptarea „protecției împăratului” 
de la Viena. Practic, Transilvania devenea - sub forma de 
„mare principat” - o provincie a Imperiului habsburgic, 
„legalizată şi statornicită” politico-juridic prin Diploma 
leopoldină din 1691. 

După războiul austro-turc din 1716 - 1718, Oltenia a 
fost anexată între 1718 - 1739 de Imperiul habsburgic, iar 
Banatul până în 1918. Condus de guvernatori militari, 
apoi, din 1751, de preşedinţi civili, Banatul a fost pus sub 
directa autoritate a Curţii de la Viena. Un puternic proces 
de colonizare, declanşat de politica demografică a 
autorităţilor habsburgice, a atras în această provincie 
numeroşi locuitori germani, italieni, francezi şi alţii. La 
sfârşitul războiului ruso-otoman din anii 1768 - 1774, 
câştigat de Rusia ţaristă, Imperiul habsburgic a mobilizat 
armata şi a sprijinit Poarta în cadrul tratativelor de pace, 


29 Nicolae Ceaușescu, România pe drumul construirii societăţii 

pentru a nu permite ţarismului să obţină avantaje prea 
mari. Drept recompensă pentru acest ajutor, habsburgii, 
prin manevre politice şi corupţie, au cerut Porții otomane o 
rectificare de frontieră sub pretext că au nevoie de o fâşie 
de pământ românesc pentru a lega Galiţia, pe care o 
ocupaseră în 1688, de Imperiul habsburgic. Prezentând o 
hartă  falsificată, habsburgii reuşesc să anexeze un 
teritoriu mult mai întins din nordul Moldovei. Tratatul a 
fost semnat în 1775, şi apoi inclus în protocolul de pace 
semnat la Şiştov între Austria şi Poartă în 1791. Astfel a 
fost cedată Imperiului habsburgic partea de nord a 
Moldovei, teritoriu cu numeroase vestigii ale istoriei 
româneşti, inclusiv vechea capitală a Moldovei feudale, 
Suceava. Actul de cedare a fost încheiat de Poarta 
otomană, care, în virtutea vechilor Capitulaţii, nu avea 
dreptul să cedeze niciun petec de pământ din trupul 
Moldovei. Protestele maselor, boierilor şi clerului 
românesc în frunte cu domnitorul Grigore Ghica, împotriva 
ocupării teritoriului românesc, au rămas fără ecou, 
domnitorul plătind cu viaţa „îndrăzneala” de a se fi opus 
acestui act samavolnic. Guvernul habsburgic a denumit, la 
început, noul teritoriu „Moldova austriacă”. Curând însă, 
pentru a masca anexiunea, Austria denumeşte acest 
teritoriu „Bucovina”, după numele pădurilor de fagi de la 
Cosmin. Până în 1786, Bucovina a fost menţinută sub 
administraţia militară austriacă, după care a fost alipită la 
Galiţia, ca o simplă circumscripție administrativă a acestei 
provincii. 

Expansiunea Imperiului tarist către Europa centrală 
şi spre Constantinopol a făcut ca, începând cu anul 1793, 
Moldova să se învecineze la est cu Imperiul țarist, hotarul 
constituindu-l Nistrul. In anul 1806 a izbucnit un nou 
război ruso-otoman pentru supremație în bazinul Mării 
Negre şi al Dunării, încheiat cu pacea de la Bucureşti, din 
28 mai 1812. In urma acestei „păci”, Poarta otomană a 
încălcat din nou în mod flagrant obligaţiile asumate prin 
tratatele cu ţările române, smulgâne-Moldovei jumătate 
din teritoriul său, partea dintre Prut şi Nistru şi cedându-l 


Rusiei ţariste ca recompensă pentru obţinerea păcii. 

In teritoriile cotropite, românii au fost deposedaţi 
treptat, pe cale violentă, de pământ, de drepturi şi libertăţi 
şi supuşi unei duble exploatări, sociale şi naţionale. S-a 
accentuat, îndeosebi de către Imperiul habsburgic, 
intoleranţa religioasă şi culturală faţă de români, 
intensificându-se presiunile de catolicizare a lor prin 
folosirea tuturor mijloacelor: de la persuasiune şi 
ademenire, la înşelăciune şi ameninţare. Sarcinile fiscale 
excesive destinate să susţină cheltuielile militare ale 
imperiului au fost dublate de Curtea de la Viena. Cu toată 
politica de deznaționalizare, românii au continuat să 
constituie majoritatea absolută a populaţiei din provinciile 
ocupate. lezuitul Freiberger, într-un raport adresat Curţii 
din Viena, în 1701, spunea că „românii sunt răspândiți în 
toată Transilvania, chiar şi între secui şi pe pământul şi în 
scaunele săseşti. Nu există sat, târg, suburbie, în care să 
lipsească  românii'3. După datele cuprinse într-o 
conscripţie austriacă pentru anii 1760 - 1762 se constata 
următoarea situaţie demografică în Transilvania: 66, 46% 
români, 21, 62% unguri şi secui, 11, 72% saşii. 
Comentând această situaţie, învățatul maghiar Iosif Bánki 
afirma că „atât de mare este numărul românilor, încât nu - 
numai că le egalează, clar le întrece cu mult pe toate 
celelalte neamuri din Transilvania împreună”52. Această 
realitate etnică era recunoscută şi de cele mai înalte 
cercuri oficiale de la Curtea din Viena. împărăteasa Maria 
Tereza, adresându-se, în 1748, clerului, nobililor şi tuturor 
locuitorilor români de orice stare şi condiţie, numeşte 
Transilvania „principatul nostru românesc''3. 

În profundele transformări ce se petrec pe plan 
general european în a doua jumătate a secolului XVIII, în 
mişcarea social-politică şi de idei înnoitoare care se afirmă 
necontenit, poporul român îşi aduce o contribuţie 
originală, întemeiată pe propriile realităţi, pe experienţa sa 
multiseculară de luptă pentru menţinerea fiinţei sale, a 
instituţiilor şi teritoriului  strămoşesc. O deosebită 
semnificaţie are în acest sens marea ridicare socială şi 
naţională a românilor transilvăneni din anul 1784 condusă 
de Horea, Cloşca şi Crişan. Aşa cum reiese din conţinutul 
Ultimatumului de la Deva - „Nobilime să nu mai fie... 
Nobilii posesori să părăsească pentru totdeauna moşiile 
nobiliare. Şi ei să plătească dare ca şi poporul de rând. 
Pământurile nobiliare să se împartă între poporul de 
rând'54... - ea a urmărit distrugerea din temelii a regimului 
feudal din Transilvania şi, în acelaşi timp, emanciparea 
naţională a românilor. Pe bună dreptate, K. Marx scria că 
Horea a devenit „simbolul renaşterii Daciei”5. 

Programul politic românesc a fost concretizat în 
documente de profundă analiză şi sinteză a intereselor 
naţiunii române în ansamblul său, cum a fost Supplex 
Libellas Valachorum (1791). Acest program-document 
deschidea o etapă nouă în mişcarea naţională românească. 
Ideea de naţiune română cu drepturi imprescriptibile 
asupra teritoriului său strămoşesc, cu dreptul de a-şi 
organiza viaţa în mod liber şi nestingherit, devine suportul 
tuturor acţiunilor politice şi sociale, în 1804, un nou 
Supplex afirmă limpede că românii sunt moştenitorii fireşti 
ai Daciei, „care să cuprindă din Ardeal, Valahia, Moldo- 
Vlahia şi Bănatul'. În acest cadru, mişcarea pentru 
libertate şi unitate naţională capătă dimensiuni noi prin 
Şcoala ardeleană, ca şi prin mişcările şi asociaţiile 

culturale şi politice din Muntenia şi Moldova. 

Aspiraţia spre. unitate politică va iradia treptat, 
cuprinzând masele largi ale poporului, angajate, în pofida 
presiunii imperiilor habsburgic, otoman şi țarist, în mari 
bătălii pentru dreptate socială şi naţională. 

În timpul revoluţiei de la 1821, condusă de Tudor 
Vladimirescu, masele poporului au urmărit cu dârzenie 
„mântuirea ţăranului din robia boierului”, au răspuns cu 
însufleţire la chemarea de unire „Za un gând şi într-un 
glas cu Moldova” - pentru că atât moldovenii cât şi 
muntenii sunt „de un neam, de o lege” -, de luptă comună 
„pentru dreptățile şi privileghiurile ce din vechime au avut 
țara  aceasta”5$. Concomitent s-au produs ample 
manifestări ale sentimentului naţional la ţăranii din 
Transilvania, care aşteptau ca crăiuţul Tudor „să facă şi 
aicea dreptate” Vi. 

Aceste idealuri aveau să-şi găsească o şi mai 
puternică exprimare în cursul revoluţiei române de la 
1848. Desfăşurată pe fundalul marilor frământări istorice 
care cuprinseseră aproape întreaga Europă, revoluţia a 
avut cauze proprii, decurgând din realităţile şi necesităţile 
obiective ale dezvoltării societăţii noastre, în primul rând 
din cerința înlăturării rânduielilor feudale şi a dominaţiei 
străine, din convergenţa legăturilor economice şi social- 
politice ale tuturor teritoriilor româneşti“. Condiţii 
similare au determinat ca şi forţele sociale ale revoluţiei să 
fie aceleaşi în toate ţările române - respectiv burghezia, 
aflată în plin proces de afirmare, țărănimea, clasa cea mai 
numeroasă şi mai asuprită, reprezentând forţa socială de 
bază a revoluţiei, cărora li s-au alăturat intelectualitatea 
patriotică, muncitorimea în formare, meşteșugarii şi alte 

stări sociale. 

Unitară în desfăşurare şi programe politice, revoluţia 
română de la 1848 a fost înăbuşită de forţele armate 
otomane, habsburgice şi ţariste, ultimele rezistenţe fiind 
cele ale moţilor lui Avram Iancu, în vara anului 1849. În 
timpul revoluţiei au ieşit în evidenţă momente de puternică 
manifestare a potenţialului revoluţionar al maselor şi s-au 
înregistrat victorii ale cercurilor revoluţionar-democratice, 
victorii care au aparţinut întregului popor român. 
Revoluţia poporului român din 1848 - 1849 a fost unitară, 
atât prin obiective cât şi prin acţiune, conducătorii 
revoluţiei  conlucrând strâns şi  întrajutorându-se 
permanent. 

Caracterul unitar al programelor revoluţiei este 
reliefat de obiectivele pe care le conţinea, de asemănarea, 
mergând de multe ori până la identitate, a celor mai 
importante prevederi. In  Prințipiâle noastre pentru 
reformarea patriei, întocmit de revoluționarii moldoveni, 
se proclama „Unirea Moldovei şi Valahiei într-un singur 
stat neatârnat românesc”, formulă ce includea atât unirea 
cât şi independenţa viitorului stat naţional român. 
Dezideratele naţiunii române transilvane, afirmate în 
adunarea de la Blaj, înscriau: „Națiunea română, răzimată 
pe principiul libertăţii şi frăţietății, pretinde independența 
sa naţională în respectul politic, ca să figureze în numele 
său, ca națiunea română să-şi aibă reprezentanţii săi în 
Dieta ţării în proporţiune cu numărul său, să-şi aibă 
dregătorii săi în toate ramurile administrative, 
judecătoreşti şi militare în aceeaşi proportiune, să se 
folosească de limba sa în toate trebile ce se ating de dânsa, 
atât în legislațiune cât şi în administrațiune”’’. 

Motiunile adunărilor de la Blaj şi Lugoj au afirmat 
voința românilor din toate teritoriile locuite de ei de 
cucerire a autonomiei interne şi de recunoaştere prin lege 
a individualităţii naţiunii române?’. Prin Petiția ţării şi 

Promemoriul la Petiţia Ţării Bucovinei, românii din 
Bucovina au revendicat autonomia acestui străvechi 
teritoriu românesc. 

Ideea realizării statului naţional unitar s-a înscris ca 
o preocupare majoră a revoluţionarilor români, ca o 
dorinţă vie, exprimată cu vigoare de masele româneşti. La 
Adunarea naţională de la Blaj din 3/5 mai 1848, zecile de 
mii de români adunaţi, la care au participat şi 
reprezentanţii moldovenilor şi muntenilor, au cerut într-un 
glas unanim: „Noi vrem să ne unim cu Ţara”. 

Încercarea revoluţionarilor unguri de a folosi 
revoluţia pentru a alipi Transilvania cu forţa la Ungaria şi 
neacordarea de drepturi politice românilor au cauzat mari 
daune atât unora cât şi altora, facilitând înfrângerea celor 
două revoluţii, română şi ungară, de către imperiile 
otoman, tarist şi habsburgic. 

Lupta dreaptă a poporului român a continuat şi după. 
Înăbuşirea revoluţiei de trupele imperiilor absolutiste. 
Sintetizând obiectivele pentru care militau cele mai 
înaintate forţe social-politice ale sale, Costache Negri 
declara la o întrunire a emigrației române de la Paris: 
„Trăiască Moldova! Trăiască Valahia! Dar învrednicească- 
ne dumnezeu să putem striga într-o zi: Trăiască România 
unită!... Suntem milioane de români. Ce ne lipseşte ca să 
ajungem un neam tare? Unirea! Numai unirea! Să trăiască 
unirea românilor!” î1e 

La 1859, prin actul de voinţă al maselor populare, s-a 
înfăptuit Unirea Moldovei cu Muntenia, victorie de seamă 
în luptele purtate de atâtea generaţii de înaintaşi şi, în 
acelaşi timp, simbolul marilor transformări economice şi 
social-politice care reclamau în mod obiectiv înaintarea 
naţiunii române pe calea progresului şi punerii bazelor 

statului modern. Pe bună dreptate, scria mai târziu ziarul 
transilvănean „Tribuna”: „Unirea fusese cea mai 
îndrăzneață şi cea mai inţeleaptă faptă a naţiunii 
româneşti. Îndrăzneaţă pentru că s-a săvârşit împotriva 
voinţei şi dorinţei tuturor marilor puteri europene şi 
înțeleaptă pentru că, după veacuri de zbuciumări, părinții 
patriei prevăzură, în sfârşit, că numai Unirea poate să fie 
pârghia de înălţare a neamului românesc""2. 

Unirea din 1859 sub domnia lui Al. loan Cuza a 
constituit un pas decisiv pe drumul reunirii într-un singur 
stat a tuturor românilor. Conştiinţa unităţii naţionale a 
căpătat, în aceste circumstanţe, noi impulsuri, stimulând 
mişcarea generală de eliberare a pământurilor străbune 
cotropite de imperiile absolutiste. 

Punerea bazelor statului român modern, consolidarea 
sa internă prin adoptarea unor reforme cu caracter 
burghezo-democratic, întărirea poziţiei sale internaţionale, 
amplificarea legăturilor, pe multiple planuri, dintre românii 
de pe ambele versante ale Carpaţilor, au conferit chezăşie 
sigură, temeiuri puternice împlinirii idealului Marii Uniri. 
Pentru masele româneşti din teritoriile aflate sub 
dominație habsburgică sau ţaristă, un vis de veacuri 
căpătase acum aspectul certitudinii, strâns legată de 
dezvoltarea şi întărirea statului român. O stare de spirit 
exprimată deosebit de sugestiv de gazeta „Albina”, în anul 
1870, când scria: „Aşteptăm ca România să devină un 
soare, ale cărui raze să încălzească şi să lumineze pe toți 
românii din ţările vecine” ®. 

Societăţile şi asociaţiile culturale cum au fost: 
„Asociaţiunea transilvană pentru literatura română şi 
cultura poporului român - Astra” (Sibiu, 1861), „Asociaţia 
pentru cultura poporului român din Maramureş” (1861), 
„Asociaţia naţională arădană pentru cultura şi conversarea 
poporului român” (1862), „Societatea pentru cultura şi 

literatura română din Bucovina” (1862) au militat pentru 
acordarea de drepturi naţionale românilor şi pregătirii 
Unirii celei mari. 

Sarcini deosebit de grele s-au ridicat în faţa mişcării 
naţionale după instituirea dualismului austro-ungar, care a 
sancţionat - la 1867 - încorporarea forţată a Transilvaniei 
la Ungaria şi, implicit, lichidarea autonomiei sale. Poporul 
român a fost privat de cele mai elementare drepturi; supus 
unei şi mai crunte exploatări şi asupriri naţionale, care, în 
mâna nobilimii ungare, a luat forma deznaţionalizării 
brutale. 

Încheierea pactului dualist austro-ungar a însemnat 
compromisul  latifundiarilor maghiari cu dinastia 
habsburgică. Clasele dominante ungare au acceptat 
supremaţia Austriei în domeniul financiar, militar şi extern, 
obținând în schimb mână liberă în asuprirea celorlalte 
popoare care formau majoritatea populației „regatului 
ungar”. Dualismul a extins sistemul de asuprire națională 
şi a fost o frână în propăşirea națională şi democratică a 
popoarelor din Imperiul austro-ungar. El a păstrat 
elementele esențiale ale centralismului anterior, asigurând 
în partea apuseană a monarhiei supremația austro- 
germanilor, iar în partea răsăriteană supremația ungurilor. 

De reținut este faptul că Transilvania a fost alipită la 
Ungaria numai timp de 51 de ani, şi atunci Ungaria a 
exercitat doar o parte din atributele guvernării întrucât 
domeniile vitale politico-economice au rămas mai departe 
în mina Austriei. 

După încheierea compromisului dualist austro-ungar, 
lupta românilor pentru drepturi politice a intrat într-o 
etapă nouă. S-a conturat tot mai mult în rândurile 
fruntaşilor politici români şi ai celorlalte naționalități ideea 
că numai sprijinindu-se pe masele populare şi cu ajutorul 
opiniei publice din întreaga Europă se puteau obține 
rezultatele dorite în lupta lor pentru dreptate socială şi 
națională. 

Burghezia română, organizată în două partide 
politice - Partidul Național Român din Banat, creat în 


1869, şi Partidul Naţional Român din Transilvania, creat în 
1869, unificate sub titulatura celui din urmă în anul 1881 - 
a inaugurat o nouă fază în lupta de eliberare naţională a 
românilor din Transilvania. În acelaşi timp, constituirea 
acestor partide politice marchează emanciparea conducerii 
mişcării naţionale a românilor transilvăneni de sub tutela 
clerului celor două biserici, ortodoxă şi unită. 

Rezistenţa românilor faţă de dualismul austro-ungar 
a fost mult amplificată în împrejurările cuceririi 
independenţei absolute de stat a României în 1877 şi 
afirmării statului român în relaţiile internaţionale. 

Subliniind importanţa pe care a avut-o cucerirea 
independenţei depline de stat a României asupra întregului 
teritoriu locuit de români, într-un memoriu din anul 1881, 
întocmit de ministrul de externe al Alistro-ungariei, Gustav 
Kalnoky, se arăta: „Apărut din începuturi modeste, statul 
român a ştiut să-şi câştige mai întâi recunoaşterea 
independenţei sale, apoi treptat, rang internaţional şi 
poziţie internaţională. Capacitatea de dezvoltare culturală 
în sensul ideilor de stat modern nu poate îi contestată 
neamului românesc. Punerea în funcţiune a spiritului său 
național a dus la întemeierea - şi, după toate aprecierile, 
la o întemeiere durabilă - a unui stat, desigur nu 
ireproşabil, dar absolut plin de viaţă şi de eficienţă”“. Mai 
departe acest demnitar constata: „A fost inevitabil ca 
privirile românilor din Transilvania să se îndrepte spre 
fraţii lor de dincolo de Carpaţi, spre statul înrudit ca neam, 
care s-a înălţat devenind un membru al familiei popoarelor 
europene, egal în drepturi pe plan internaţional, care îşi 
sporeşte forțele, îşi lărgeşte capacitatea militară, la 
început subapreciată, şi care în mod vizibil a obţinut în 
afară putere şi prestigiu. A oferit cu plăcere tuturor 
elementelor nemulțumite un azil pentru prezent şi o 
speranță pentru viitor. Populaţia României şi-a unit cu 
înflăcărare glasul cu plângerile împotriva deznaţionalizării 

şi samavolniciei'+5. Reflectând asupra situaţiei politice a 
Transilvaniei în memoriu se preciza: „În cifra totală a 
populaţiei provinciilor coroanei ungare de aproximativ 
Z5V2 milioane, maghiarii deţin o minoritate, care, chiar 
după evaluările cele mai favorabile lor, rămâne cu mult 
sub cifra de 7 milioane. Cam la aceeaşi cotă se ridică 
cifrele acceptate pentru forța numerică a elementului 
românesc în totalitate”. Cu toate acestea „Reprezentarea 
lor în dieta ungară a fost totdeauna minimă. Niciun român 
nu se găseşte şi nu s-a găsit vreodată într-o funcţie publică 
proeminentă. Nici unui talent român, căruia îi era netezită 
calea spre Bucureşti, nu i s-a deschis un drum spre 
funcţiile de stat din capitala ungară. Suspiciunea şi 
reproşul au fost legate de mişcările naţionale, chiar într-un 
domeniu mai neutru”*®. 

Cârdăşia dintre vârfurile burgheziei habsburgice şi 
grofii unguri, înmănuncheate în dualismul austro-ungar, 
cortegiul de măsuri reacționare, antinaţionale luate 
împotriva românilor şi a celorlalte popoare din Imperiu n- 
au putut să împiedice lupta pentru reîntregirea sau 
constituirea de state naţionale. Este semnificativ pentru 
amploarea luptei românilor pentru drepturile lor istorice 
raportul agentului de informaţii, Friedrich Lachmann, din 
septembrie 1881, care în urma discuţiei avute la Braşov cu 
membrii familiei Mureşenilor raporta: „Ei apartin 
categoriei acelor partizani încarnaţi ai României Mari care 
nu au decât o singură țintă înaintea ochilor: să fie într-o zi 
uniţi cu compatrioţii lor de dincolo de munţi”. 

In contrast cu realitatea sistemului de stat austro- 
ungar, guvernul de la Budapesta s-a axat, de la început, pe 
principiul Ungariei uninaţionale, oficializând mai vechea 
politică de asimilare prin maghiarizare“8. Desigur, şi alte 


45 Ibidem. 
46 Ibidem. 
47 Ibidem, Colecţia xerografii Austria, XLIII/6. 

Imperii care au ţinut sub stăpânirea lor unele popoare au 
folosit metoda deznaţionalizării acestora, rar s-a întâmplat 
însă ca ea să fie ridicată la rangul de politică de stat şi să 
fie promovată cu o asemenea brutalitate cum au procedat 
oficialităţile şi grofii unguri. În vasta acţiune concepută să- 
i materializeze planurile colonialiste, Parlamentul din 
Budapesta a votat legi prin care s-a decis până şi 
maghiarizarea numelor familiilor, oraşelor „satelor, şi 
instituţiilor din Transilvania. Presa românească a fost 
supusă unor continue presiuni, cenzura maghiară 
interzicând orice încercare de susţinere sau promovare a 
intereselor naţionale româneşti. Relevând condiţiile în care 
trebuia să-şi desfăşoare activitatea în presă, Simion 
Bărnuţiu îi scria lui Valeriu Branişte: „La fiecare vorbă ce o 
scriu ţin inaintea ochilor codul penal şi îmi închipui că la 
spatele meu stă jandarmul! în vremurile de astăzi numai 
aşa poate scrie un redactor român” 5 - 7. 

Prevederile legii electorale au urmărit în mod 
deliberat excluderea de la vot a românilor, ca şi a celorlalte 
naţionalităţi nemaghiare, atât prin censul mărit impus pe 
venitul proprietăţii de pământ, cât şi prin excluderea 
tuturor celor care nu ştiau citi şi scrie în limba maghiară. 
La aceste măsuri s-a mai adăugat şi modul inegal de 
arondare a circumscripţiilor electorale. Este elocvent 
raportul de mai târziu al consulului general al Marii 
Britanii la Budapesta care, adresându-se ministrului de 
externe britanic arăta: „În comitatele pur româneşti, o 
circumscripție electorală e constituita din mii de alegători, 
pe când în cele cu populația mixta abia dintr-o sută [...] 
Românii sunt excluşi prin tot felul de şiretlicuri de la 
funcțiile administrative obținute prin alegeri, deşi în unele 
districte ei constituie 96 până la 97 q/q din populație şi 
aici nu are loc din partea lor nicio abţinere de la vot. Tot 
astfel funcţiile de stat sunt pentru ei de fapt inaccesibile. 
După o statistică examinată de mine, numai 2Q/0O din 
locurile de funcţionari de stat erau ocupate de persoane de 
naționalitate română, care constituie a şasea parte din 

totalul populației Imperiului” 585. 

În decembrie 1867, imperiul dualist a adoptat o nouă 
Constituţie, care prevedea unele drepturi cetăţenilor de 
altă naţionalitate. Aceste prevederi constituţionale nu 
numai că nu au fost asigurate sau respectate, dar au fost 
încălcate violent, aplicându-se o politică tot mai dură de 
maghiarizare. O serie de legi şi măsuri, adoptate succesiv 
în 1879, 1883, 1891, 1893, etc., privind învăţământul de 
toate gradele, administraţia etc., au anulat, în fapt, 
prevederile amintite mai sus ale Constituţiei. 

Guvernul maghiar nu a tolerat existenţa vreunui 
partid politic românesc. Astfel, prin Ordinul nr. 321/1894 s- 
a dispus dizolvarea Partidului Naţional Român. 

Ministrul-prezident, G. Wekerle, în discursul electoral 
din 5 august 1894 spunea: „nu vom tolera nicio încercare 
în stare a tulbura integritatea de stat. Nu putem permite 
niciun fel de formaţiuni noi de stat, care ar deosebi 
această țară după naţionalităţi şi ar crea o administraţie 
împărțită după naţionalităţi, sau vreo astfel de împărţire în 
circumscripții |...]. Aceasta este politica tradiţională, pe 
care trebuie să o aprobăm fără nicio rezervă, acesta este 
singur modul precedendi al liberalismului” 5>. Dacă 
reprezentanţii guvernului nu recunoşteau violarea legilor 
şi scopul urmărit prin politica lor şovină, politicianul ungur 
Geza  Kosztenszki, în lucrarea sa intitulată Politica 
naţională, divulga adevăratul deziderat al politicii de 
maghiarizare: „Să lăsăm la o parte minciuna convenţională 
conform căreia noi pretindem că nu vrem să ucidem 
naționalităţile nemaghiare. Da, noi vrem să le suprimăm şi 
trebuie să le suprimăm!”%. În acelaşi sens se pronunţa şi 
baronul Banffy Desider, fost preşedinte al Consiliului de 
Miniştri între anii 1895 - 1899: „Politica mea şovină este o 
- năzuinţă irezistibilă către un scop determinat şi către 
atingerea lui cu orice preţ. Acest scop este crearea unui 
stat unguresc unitar şi cu o singură limbă”50. 


49 Milton G. Lehrer, Ardealul pămînt românesc, București, 1944, p. 
33. 
50 ibidem, (Der Aufbau des einheitlichen, einsprachigen ungarischen 


În opoziţie cu politica oficială, reacționară a 
politicienilor adepţi ai Ungariei mari o serie de intelectuali, 
de personalităţi progresiste şi-au ridicat glasul în apărarea 
cauzei popoarelor asuprite. Exprimând un mare adevăr, 
deputatul maghiar Mocsary Lajos spunea: „Să nu dorim 
lucruri imposibile. Nu avem de-a face cu resturi de 
popoare, cum ar fi flamanzii Sau bascii, ci avem în faţa 
noastră blocuri naţionale conştiente şi pătrunse în 
progres". 

O politică deosebit de duşmănoasă şi de aspră pe 
linia  deznaţionalizării românilor din Transilvania a 
desfăşurat guvernul contelui Tisza Istvân. Negând dreptul 
românilor la o viaţă naţională proprie şi afişând acelaşi 
liberalism de paradă, contele Tisza cerea românilor, fără 
pic de jenă, cu prilejul unui discurs ţinut în parlament: „Să 
vie în rândurile noastre!” 

Maghiarizarea, practicată cu cele mai diferite 
mijloace şi în multiple forme, departe de a duce la 
rezultatele scontate, a determinat întărirea rezistenţei 
naţionale, intensificarea luptei pentru eliberare a tuturor 
popoarelor asuprite din imperiul dualist. 

Mişcarea muncitorească şi socialistă atât din 
România cât şi din celelalte provincii româneşti aflate sub 
stăpânire străină, a înscris pe stindardul de luptă 
eliberarea socială şi naţională, făurirea statului naţional 
unitar. 

— Dezvoltată unitar, în forme identice de organizare 
pe întreg teritoriul locuit de români, mişcarea 
muncitorească a cunoscut o nouă etapă în afirmarea sa în 
contextul societăţii româneşti prin crearea în 1893 a 
Partidului Social-Democrat al Muncitorilor din România, 
care a înscris în programul său de luptă eliberarea 
românilor aflați sub dominație străină... 

Concomitent, lupta națională a românilor 
transilvăneni era urmărită cu deosebită atenţie şi sprijinită 
direct, moral şi material, de largi forţe social-politice, care 
îşi făceau un titlu de mândrie în a susţine cauza unirii. Un 

rol deosebit în această direcţie l-a avut „Liga pentru 
unitatea culturală a tuturor românilor”, întemeiată în 
1891, la odată cu valoare de simbol, 24 ianuarie. 

Protestele populaţiei şi ale deputaţilor români 
împotriva politicii de deznaționalizare culminează cu 
conferinţa extraordinară de la Sibiu a Partidului Naţional 
Român, ţinută în zilele de 20 - 21 ianuarie 1892. Cu acest 
prilej s-a hotărât alcătuirea unui Memorandum către 
împăratul Franz Joseph I, cuprinzând drepturile istorice 
ale românilor din monarhia austro-ungară. 

Textul Memorandumului, aprobat de Conferinţa 
Naţională a Partidului Naţional Român de la Sibiu, din 
martie 1892, cuprindea o analiză temeinică a situaţiei 
economice, sociale, politice şi culturale a celor peste trei 
milioane de români supuşi Austro-Ungariei în intervalul de 
un sfert de veac de la formarea monarhiei dualiste, 
relevând lipsa de drepturi politice, tendinţa evidentă de 
deznaționalizare promovată de autorităţi, înfăţişând 
dorinţa românilor de a li se crea condiţii pentru a putea 
trăi „în bună înțelegere cu toţi concetăţenii noştri şi să 
putem urma în pace lucrarea noastră culturală şi 
economică”5!. împăratul Franz Joseph I, la cererea 
guvernului ungar, a refuzat să primească delegaţia care i-a 
adus Memorandumul şi, fără să ia cunoştinţă de conţinutul 
acestuia, l-a remis cabinetului de la Budapesta. 

Procesul intentat de autorităţile ungare Comitetului 
Executiv al Partidului Naţional Român şi altor personalităţi 
ale mişcării naţionale române din Transilvania, judecat la 
Cluj, între 25 aprilie şi 7 mai 1894, a constituit un prilej de 
reafirmare a hotărârii poporului român de a continua lupta 
sa dreaptă. 

Sintetizând lupta românilor, dreptatea cauzei mişcării 
memorandiste, lon Raţiu declara la procesul din Cluj: 
„Ceea ce se discută aici este însăşi existența poporului 
roman. Existenţa unui popor însă nu se discută, ci se 
afirmă. De aceea nu ne dă în gând să venim înaintea dv. să 
dovedim că avem dreptul la existenţă. Într-o asemenea 

chestiune nu ne putem apăra în fața dumneavoastră; nu 
putem decât să acuzăm, în faţa lumii civilizate, sistemul 
asupritor care tinde să ne răpească ceea ce un popor are 
mai scump: legea şi limba! De aceea nu mai suntem aici 
acuzați; suntem acuzatori”5?. 

Procesul nedrept, încheiat cu condamnarea a 14 
fruntaşi memorandişti la ani grei de temniţă, a avut un 
larg ecou pe întreg pământul românesc şi dincolo de 
hotare. În toate judeţele ţării s-au iniţiat numeroase 
manifestări în sprijinul luptătorilor pentru unire. Sentința 
nedreaptă de la Cluj a nemulţumit şi pe cei mai fideli 
apărători ai monarhiei austro-ungare. In raportul 
ministrului Belgiei la Viena, Van der Steen, către ministrul 
de externe al Belgiei se relata: „In prezent, persecuțiile 
împotriva românilor nu mai sunt o închipuire, ci o tristă 
realitate! Incidentele la procesul de la Cluj au produs o 
senzaţie enormă în România. În străinătate, în presa 
franceză, italiană şi engleză  transilvănenii primesc 
încurajări care nu s-au manifestat până acum. Prin 
brutalitatea procedeelor sale, guvernul maghiar a provocat 
o mişcare deosebită de simpatie în favoarea oprimaților şi 
se poate întrevedea momentul când problema românească 
va deveni o problemă europeană. Lucrurile se petrec 
diferit în Transilvania, unde aspiraţiile a aproape trei 
milioane de daco-români tind în mod vizibil spre Bucureşti 
în speranța de a vedea realizându-se intr-o zi visul 
legendei România Magna”. lar mai departe preciza: „În 
materie de naţionalitate, politica ungară nu admite 
jumătăţile de măsură proprii politicii austriece. Tipografia 
marelui organ popular «Tribuna» din Sibiu a fost 
confiscată, iar publicarea a cinci foi române a fost 
suspendată până la noi ordine. In sfârşit, numeroşi 
cetățeni au fost supuşi la perchezitii domiciliare şi puşi sub 
o supraveghere atât jignitoare cât şi arbitrara” G4. La 
rândul său, încercând să justifice acest act odios, ziarul 

„Nemzet” scria: „Ne arătam severi, dar însăşi severitatea 
represiunii noastre indică în suficientă măsură că este 
vorba de a zdrobi o mişcare a cărei forță a fost contestată 
până în prezent'55. 

Făcând o analiză a cauzelor care au generat mişcarea 
memorandistă şi marile acţiuni politice ale românilor, 
ministrul Belgiei la Viena, Borchgrave, într-un raport, din 
19 noiembrie 1892, către ministrul de externe al Belgiei, 
Mérődé Westerlo, arăta: „Dintre popoarele care trăiesc 
sub dominaţia maghiară, românii sunt cei mai nemulțumiți. 
Aceşti strănepoţi ai lui Traian, în număr de aproape 3 
milioane, din care 2 milioane în Transilvania, nu pot uita 
că sunt fraţii românilor din regatul înfloritor şi prosper, în 
prezent guvernat de un „Hohenzollern. Populaţia română 
din Transilvania care se cifrează, chiar după datele oficiale 
maghiare, la 56% din populaţia totală şi în ciuda tuturor 
sacrificiilor de sânge şi bani la care a consimţit 
dintotdeauna şi de bunăvoie pentru a apăra statul se află 
în prezent într-o asemenea opresiune incit este privată de 
aproape toate drepturile sale politice... In timpul recentei 
sale vizite la Viena, regele Carol s-a întreţinut îndelung cu 
contele Kâlnoky în această problemă. El i-ar fi spus în 
esenţă: «Aveţi la dv. peste 3 milioane de români. Nu puteți 
nici să-i Suprimaţi, nici să speraţi că-i puteţi integra în 
națiunea dominantă» „5€. 

Politica de prigoană şi de deznaționalizare a 
minorităţilor promovată de guvernul din Ungaria a 
scandalizat pe cele mai proeminente personalităţi politice 
ale vremii. În ziarul „La Justice” din 12 mai 1894, Georges 
Clemenceau, viitorul prim-ministru al Franţei scria: 
„Școlile româneşti sunt susţinute prin subscripţie privată, 
iar în ele învăţământul trebuie să se facă în limba 
maghiară. Românii sunt lipsiţi de orice drepturi politice. 
Românii din Ungaria şi Transilvania, în număr de 3, 5 
milioane, ar avea dreptul, proporţional, la 75 de deputați 

din cei 417 câţi are Camera şi nu au niciunul. Libertatea 
presei e absolut iluzorie”. Lordul Fitzmaurice, în 1890, în 
„Pallmall Gazette”, scria: „Ungurii urmăresc o politică 
violentă şi oarbă faţă de naţionalităţile supuse coroanei 
ungare şi în special contra românilor. În Transilvania, 
atitudinea provocatoare a minorităţii maghiare contra 
românilor poate declanşa de la o zi la alta tulburări". 

Marele om de cultură Bjoemson arăta la conferinţa 
interparlamentară pentru pace de la Budapesta, ce a avut 
loc în 1907, cu două» luni după ce Apponyi obținuse 
aprobarea Parlamentului maghiar pentru suprimarea 
învăţământului în limba maternă a naționalităților 
conlocuitoare, următoarele: „În tinerețe am iubit şi 
admirat mult poporul maghiar. Mai târziu, cunoscându-l 
mai de aproape, am început să-i detest şovinismul. Aceste 
nedreptăți vor duce Ungaria mai devreme sau mai târziu la 
pieirea sa” (publicate în septembrie 1907 de ziarul „A 
Ahir” Hin Budapesta). 

Ignorând propriile legi şi, în special, legea dreptului 
egal al naționalităților, guvernul şi autorităţile ungare au 
continuat să promoveze pe un plan larg politica de 
deznaționalizare în masă a naționalităților, socotind normal 
ca „maghiarismul să se dezvolte în detrimentul celorlalte 
naţionalităţi pe care le cucereşte şi le asimilează, Nu este 
deloc interesul statului ca starea socială a naționalităților 
să progreseze”. Publicistul Geza Kostelsky în Nemzeti 
politica a Felvidéken apărută în 1898, scria: „Sau asimilăm 
naționalităţile, sau dispărem; teritorium non datur”. 

Pe fundalul acestor realităţi, la 23 iunie 1893 a avut 
loc la Sibiu Conferinţa naţională a românilor, în care s-a 
luat din nou poziţie faţă de încălcarea drepturilor 
românilor din Transilvania. În legătură cu aceasta, 
ministrul plenipotenţiar al Italiei, Curtopassi, raporta 
ministrului afacerilor externe al Italiei: „Din fericire istoria 
demonstrează ca o naţiune de câteva milioane nu poate fi 
distrusă prin închisoare,  samavolnicii şi  maltratări. 
Memorandumul adresat anul trecut împăratului şi a cărui 
prezentare a fost împiedicată de ministrul Ungariei, nu 


cuprindea decât o fidelă prezentare a stării de lucruri şi o 
caldă rugăminte de a o reglementa” 67. 

Sub presiunea opiniei publice din ţară şi de peste 
hotare, şi la intervenţia diplomatică a României, împăratul 
Franz Joseph I este nevoit să graţieze pe memorandişti la 
19 septembrie 1895. 

Politica discriminatorie, de asuprire şi maghiarizare 
forţată se reflectă în toate domeniile vieţii sociale. In acest 
sens iese cu pregnanţă în evidenţă înapoierea în care erau 
ţinuţi românii din Transilvania de către Imperiul austro- 
ungar şi din analiza situaţiei învăţământului. În timp ce în 
rândurile populaţiei maghiare ponderea neştiutorilor de 
carte era de 36, 48 la sută, în rândurile celei româneşti era 
de 79, 10 la sută. 

Dintre tinerii de vârstă şcolară au urmat cursul 
elementar în medie, în anii68: 


Dintre 
tinerii Dintre 
maghiari tinerii români 
1900 - 
1901 85, 46% 63, 3% 
1901 - 83, 58% 64, 23% 


1905 


Cauza principală a acestei stări de fapt o constituie 
numărul extrem de mic de şcoli cu limba de predare 
română. 

În Ungaria se predă 69: 


În şcolile elementare În licee 
de CO de CO 
stat munale stat. munale 
Exclu 
siv în limba 99 7.2, 98 P 
maghiară. , 47% 67% , 38%. 100% 
O, 22, 1, 
Mixt 53% 30% 62% 
În 5, 


alte limbi 03% 


Ponderea studenţilor români în universităţi era de 
peste patru ori mai mică decât ponderea românilor în 
populaţia Ungariei. 

67 Arhivele Statului Bucureşti, Colecţia microfilme 
Italia, rola 22, c., 848 - 7 - 852. 

68 Eber Ernő, Lupta raselor - Date privind problema 
naţională din Ardeal. 

Cluj, 1905, p. 821 - 822. 

99 Ibidem, p. 823. 

Situaţia este la fel de gravă dacă ne referim la şcolile 
de ycenici, comerciale şi industriale, adică la instituţiile 
care pregăteau viitoarele cadre pentru economie. Din 
totalul elevilor acestor şcoli din Ardeal, în 1907 - 1908, 
numai 24, 7 la sută erau români, adică nici jumătate din 
ponderea reală a populaţiei româneşti. 

Discriminarea naţională s-a manifestat deopotrivă în 
toate domeniile - economic, administrativ, politic, cultural. 
Sunt relevante, de pildă, câteva cifre reprezentând 
proporţia funcţionarilor de origine română în Transilvania 
de la începutul secolului al XX-lea. În administraţia 
superioară, românii aveau o pondere de abia 5, 4%; 
funcţionari de comitate şi orăşeneşti 7, 4%. În acelaşi timp, 
în justiţie, ponderea judecătorilor şi procurorilor maghiari 
şi germani se ridica la 94, 4% 70. 

În ciuda tuturor măsurilor luate pe toate planurile - 
politic, economic, cultural, social - politica de 
maghiarizare forțată, de schimbare a structurii 
demografice din Transilvania, dusă cu îndărătnicie în toată 
această perioadă, populaţia majoritară a fost şi a rămas 
cea românească. Astfel, în Transilvania, potrivit datelor 
recensământului oficial efectuat în anii 1880, 1890, 1900 şi 
1910, românii constituiau majoritatea populaţiei/1. 

Naţionalităţile din Transilvania după recensămintele 
maghiare 

(numărul locuitorilor şi procente) 

18 18 19 19 
80 90 00 10 


Rom 2 2 2 2 


âni 294 421 556 444 763 674 909 260 
i 47, 47 47 46 
44 „98 „20 „20 
Mag 91 1 1 1 
hiari 6 628 146 990 394 647 617 231 
i 18, 21 23 25 
94 „50 „80 „70 
Secu 35 26 40 44 
i 3027 7839 4392 1636 
i 7, 6, 6, 7, 
30 94 9 O 
Ger 62 71 74 73 
mani 1583 3720 7852 1964 
%. 12, 13 12 11 
84 , 38 , 80 ,6 
Sârbi 24 26 27 28 
„Croaţi 5986 3106 1897 7122 
i 5, 4, 4, 4, 
08 94 7 6 
Rute 10 12 14 16 
ni 8 867 2528 6428 4443 
i 2; 2, 2, 2; 
25 30 5 6 
Slov 34 38 40 42 
aci 001 624 460 674 
O, O, O, O, 
că 70 69 7 6 
Alte 
naţionalită 26 11 84 10 
ti 0217 9606 126 9 842 
că 5, 2, 1, 1, 
45 27 4 7 
TOT 4 5 5 6 
AL 834 730 328 857 853 476 304 172 


70 Magyar statistikai közlemények (Comunicări 
statistice maghiare), Serie nouă, vol. XVI, Budapesta, 
1906, p. 136 - 145. 


71 Vezi Recensământul din 1910 (Magyar korona 
országainak 1910 évi nepszămlălăsa, II rész., Budapest, 
1912); Vezi şi dr. Sabin Manuilă, Aspects démographiques 
de la Transylvanie, în La Transilvanie. Ouvrage publié par 
l'Institut d'histoire naţionale de Cluj, Bucarest, 1938, p. 
798 şi 822. 

Aceeaşi situație este confirmată şi de componenţa 
națională a localităților din Transilvania”. 

Din totalul localităților în număr de 4 597 comune: 

Românii aveau majoritatea în 2 971 comune, adică în 
64, 7%. Maghiarii aveau majoritatea în 616 comune, adică 
în 13, 4% 

Secuii aveau majoritatea în 417 comune, adică în 9, 
1% 

Germanii aveau majoritatea în 350 comune, adică în 
7, 6% 

Alţii aveau majoritatea în 243 comune, adică în 5, 2% 

Total: 4 597 comune 100,0%56 

Paralel cu agravarea situaţiei internaţionale, cu 
intensificarea luptei românilor pentru făurirea statului 
unitar, se înăspresc şi măsurile luate de autorităţile austro- 
ungare. Vicecomitele Köllö din Mureş-Turda, într-un raport 
către ministrul de interne al Ungariei, arăta: „conştiinţa - 
naționala în rândurile cetățenilor cu limba maternă 
română a crescut în mod periculos. Preoţi şi învăţători, nu 
numai că au curajul să propage în mod deschis la 
întrunirile oficiale şi în localurile publice ideile lor ostile 
ungurilor şi statului maghiar, dar şi amenințările sunt la 
ordinea zilei. Organizează întruniri cu denumiri culturale 
şi economice, înființează instituţii, organizează cercuri de 
citit în diverse comune, de dansuri şi baluri, la care sunt 
reprezentaţi nu numai ca de obicei cei din împrejurimi, ci 
şi din părţile cete mai îndepărtate. 


55 Balogh Pál, A Nâpfajok Magyarországon, Editura Ministerul 
Instrucțiunii, Budapesta, 1902, p. 1113 ; vezi și Ștefan Mateș, Emigrări 
românești din Transilvania în secolele XII - XX, Editura științifică, 
București, 1971, p. 278 - 281. 

56 Balogh Pâl, op. cit., p. 892. 


Sunt dator să raportez Domniei Voastre că în 
rândurile cetățenilor de limbă română terenul este astfel 
pregătit incit în caz de război vor răsări din belşug acţiuni 
duşmănoase zilnice, băi de sânge ca la Zlatna, dacă nu 
vom lua măsurile necesare de precauţie. Consider necesar, 
în mod deosebit, ca în caz de război să se disloce în 
comunele locuite de români, unde sunt în mod 
disproporționat puţine familii maghiare, forțe de ordine 
corespunzătoare, iar jandarmii români aflaţi în efectivele 
jandarmeriei să fie schimbaţi de urgenţă”””. 

În zilele premergătoare declanşării primului război 
mondial, în raportul ministrului de interne, Sândor Jânos, 
adresat primului ministru al Ungariei şi Ministerului de 
război se arăta: 

„Nu s-ar putea ca din rezervele armatei să se dea 15 
- 20.000 arme, împărțite în câteva centre cum ar fi: Cluj, 
Târgu-Mureş, Aiud, Turda, Sibiu, Braşov, Sfântu Gheorghe 
unde să fie depozitate şi ținute gata pregătite ca la caz de 
nevoie în apropierea frontierei şi în regiunile locuite de 
români unde maghiarii şi saşii sunt împrăştiaţi printre ei, 
aceştia să fie dotați cu arme, ca în eventualitatea unei 
invazii din exterior sau unui atac interior să fie şi mai 
asiaurati. adică liniștiți” « 

Dacă oficialităţile din Ungaria încercau să apere 
injustiţia pe calea unui război între cele două naţiuni, 
românii se străduiau să-şi cucerească drepturile istorice 
prin bună înţelegere cu poporul ungar. În acest sens sunt 
edificatoare scrierile lui Valeriu Branişte, care încă în 
1905, într-un articol din ziarul „Drapelul” arăta: „Politica 
noastră nu este condusă de ură contra maghiarilor, ci de 
dragoste pentru interesele de existență naţională a 
poporului român. Dragostea aceasta ne îndeamnă la cea 
mai rezolută rezistență contra tendinţelor utopiste de 
deznaționalizare sprijinite de politica de stat a Ungariei, 
dar dragostea aceasta e mult prea curată şi sfântă decât 


57 Arhivele Statului București, Colecţia microfilme din R. P Ungară, 
rola 72. C. 585 - 586. 
58 Idem, Colecţia de microfilme R. P. Ungară, rola 70. c. 487 - 489. 


să se poată profana prin manifestații de ură”, iar celor 


careâncercau să lanseze ideea după care mişcarea 
naționalităților ar fi pusă la cale din afară, V. Branişte le 
răspundea: „A nu înțelege că agitatorii sunt aici, acasă, 
înseamnă a pune cele mai mari piedici dezvoltării ţării. 
Ațâţătorii luptei naționalităților nu erau alţii decât slujbaşii 
concepției utopice de transformare a statului multinațional 
în stat naţional maghiar, semănătorii ideii false a 
posibilităţii maghiarizării forțate”. Aceştia, deşi se lăudau a 
fi mari patrioţi, nu îşi serveau real patria, ci îi grăbeau 
prăbuşirea. Asupra imposibilității dăinuirii statului creat 
artificial la 1867, nu avea nicio îndoială. Încă în 1902 
afirma că politica de stat a Ungariei se afla în faţa 
alternativei: sau oferă şi garantează naționalităților egala 
îndreptăţire şi duce Ungaria la desfacerea firească, sau 
lucrează cu orice preţ spre unificarea naţională şi duce - 
fiind acest scop o utopie -, la desfacerea forţată a 
Ungariei60. 

De altfel, şi în rândul unor reprezentativi oameni de 
cultură şi ştiinţă unguri s-au exprimat opinii pentru 
colaborarea şi dezvoltarea unor acţiuni menite să ducă la 
apropierea şi mai buna cunoaştere dintre cele două 
popoare, în pofida atmosferei de presiune şi şovinism 
promovată de clasele dominante din Austro-Ungaria. 

Declanşarea primului război mondial a făcut ca 
această necesitate să devină un imperativ al momentului 
istoric respectiv. Hotărârea României din august 1914, 
prin care s-a adoptat neutralitatea faţă de conflict şi apoi 
în august 1916 intrarea în război alături de Antantă apar 
ca acte legitime izvorâte din necesitatea desăvârşirii 
unităţii statale şi nu din țeluri de jaf şi cotropire. De altfel, 
în convenţia de alianţă încheiată la 4/17 august 1916 de 
România cu Rusia, Anglia, Franţa şi Italia, Antanta 
recunoştea dreptul României de a-şi uni, la sfârşitul 
războiului, toate teritoriile româneşti din Austro-Ungaria. 
Pentru aceasta a intrat România în război, pentru aceasta 


59 „Drapelul“ nr. 16 din 8/21 februarie 1905. 
60 Idem. 


au luptat soldaţii români la Mărăşti, Mărăşești şi Oituz în 
vara anului 1917, numai pentru aceasta s-au sacrificat cei 
800.000 de români - morţi, răniţi şi dispăruţi - circa 10% 
din întreaga populaţie a ţării. 

Intensificarea luptelor revoluţionare şi de eliberare 
naţională a popoarelor, prăbuşirea ţarismului şi 
înfrângerile militare suferite de Puterile centrale au 
reprezentat un factor puternic de destrămare a Imperiului 
austro-ungar. Se adevereau astfel cuvintele pe care 
Friedrich Engels le scria socialistului român Ion Nădejde, 
încă în ianuarie 1888, când îi arăta că „după ce țarismul se 
va prăbuşi, fie într-o luptă cu foştii membri ai Sfintei 
alianțe, fie printr-o revoluţie internă, numai după aceea 
învechita monarhie austro-ungară va cădea şi ea, iar 
națiunile de acolo se vor organiza după cum vor voi” 7S. 

De altfel, în 1916 V.I. Lenin califica monarhia austro- 
ungară „0 uniune şubredă a câtorva clici de paraziți 
sociali’, subliniind că „lichidarea Austro-ung ariei nu 
reprezintă istoriceşte decât b continuare a destrămării 
Turciei, fiind, ca şi aceasta, o necesitate a procesului 
istoric de dezvoltare"$!. 

După ce Revoluţia Socialistă din Octombrie 1917 a 
proclamat dreptul popoarelor la autodeterminare, iar 
preşedintele S.U.A., Woodrow Wilson, a pus şi el acest 
principiu, în anul 1918, la baza condiţiilor de negociere a 
păcii cu Puterile centrale, mişcarea de eliberare a 
popoarelor a marcat un avânt necunoscut până atunci. 
Rând pe rând, cehii, slovacii, polonezii, croații, slovenii, 
finlandezii etc. şi-au proclamat ori şi-au întregit statele 
naţionale. 

În această mişcare a popoarelor se înscrie şi lupta 
românilor pentru desăvârşirea unităţii statale. Basarabia 
(27 martie / 9 aprilie 1918), urmată de Bucovina (15/28 
noiembrie 1918) şi Transilvania (18 noiembrie/1 decembrie 
1918) se unesc prin voinţa maselor populare şi a 


61 V. I. Lenin, Opere complete, vot 30, Editura politică, București, 
1964, p. 8. - :8* Vezi M. Muşat, I. Ardeleanu, op. cit., p. 522-657; 
1918 ta români. Docu 


hotărârilor adunărilor democratice cu patria mamă. Marea 
Unire din 1918 s-a realizat prin adunări reprezentative ale 
fiecărei provincii, alese pe baza principiului sufragiului 
universal sau de organizaţii legal constituite; prezenţa 
mulțimilor participante la aceste adunări a adăugat 
caracterului reprezentativ al acestora şi un caracter 
plebiscitar*?. 

În Transilvania şi Banat, saşii, şvabii, slovacii, evreii, 
reprezentanţi ai populaţiei maghiare etc. au avut 
posibilitatea, la sfârşitul anului 1918 şi în cursul anului 
1919, ca prin congrese naţionale, adunări reprezentative, 
scrisori, memorii către Conferinţa de pace sau prin presă 
să-şi exprime adeziunea la actul Unirii. Astfel, în 
manifestul din 3 noiembrie 1918, semnat de reprezentanţi 
de seamă ai vieţii culturale şi obştești ungare, printre care 
Ady Endre, Bela Bartok, se spunea: „Faţă de națiunile 
surori nu avem nicio pretenţie. Şi noi ne considerăm o 
națiune reînnoită, o forță acum eliberată ca şi acei fraţi 
care se ridică fericiţi la o viaţă proaspătă pe ruinele 
monarhiei. Ne trezim uşuraţi la conştiinţa faptului că nu 
mai Suntem forțați să fim stâlpii asupririi. Să trăim unul 
lângă altul în pace, ca naţiuni libere cu alte națiuni 
libere”. În Rezoluţia Adunării Naţionale a saşilor 
transilvăneni din 8 ianuarie 1919 se spunea: „Poporul 
săsesc, întemeiat pe dreptul de liberă dispunere, declară 
alipirea sa la regatul român şi salută frățeşte poporul 
român şi-l felicită din inimă pentru îndeplinirea idealului 
national”. La rândul lor, şvabii din Banat, întruniţi la 
Congresul de la Timişoara, în documentele adoptate au 
declarat că: „Numai unirea cu România va putea să ofere 
garanţii suficiente pentru existenţa şi progresul nostru”. 
Totodată, în ianuarie 1919, populaţia evreiască a aderat şi 


62m ente,. Editura științifică și enciclopedică, vol. I, II, București, 
1983. 

63 Tradiţii de solidaritate româno-ungare (documente, amintiri), 
Editura politică, București, 1979, p. 9. 

64 „Mediascher Zeitung" din 11 ianuarie 1919. 


ea la hotărârea de unire a Transilvaniei cu România“. 
Conferinţa de pace de la Paris (1919 - 1920) de după 
primul război mondial nu a trebuit decât să ţină cont de 
voinţa unanim exprimată a poporului român şi să 
consfinţească o situație deja existentă, dându-i o 
consacrare juridică internaţională66 

În perspectiva istoriei, marile înfăptuiri ale poporului 
român din 1918 sunt expresia luptei şi sacrificiilor naţiunii 
române, a aspirațiilor de veacuri ale unui popor hotărât să 
trăiască unit, liber şi independent în vatra strămoşească. 
Relevând împrejurările istorice ale desăvârşirii acestui 
proces, tovarăşul Nicolae Ceauşescu arăta: „Alcătuirea 
statului românesc naţional ixnitar nu este deci un dar, 
rezultatul unor conferinţe internaţionale, ci rodul luptei 
neobosite duse de cele mai înaintate forţe ale societăţii, de 
«masele largi populare pentru unire, produsul legic al 
dezvoltării istorice, sociale şi naţionale, a poporului 
român” 85 

Marea Unire din 1916 a ridicat pe o treaptă 
superioară comunitatea de viaţă economică şi spirituală 
statornicită de-a lungul veacurilor între toate teritoriile 
româneşti, a realizat cadrul naţional şi statal pentru 
dezvoltarea mai rapidă a forţelor de producţie, a marcat 
înmănuncherea în graniţele aceluiaşi stat a energiilor şi 
capacităţilor creatoare ale întregului popor, a unit la scară 
naţională forțele politice, patriotice, revoluționare. 
România reîntregită în hotarele sale istorice avea o 
suprafaţă de 295 049 km? (faţă de 137.000 km? înainte de 
1918) şi o populație de 18 057 028 locuitori în 1930 (față 
de aproximativ 7 250.000 locuitori în 1916). Reunind în 
vatra strămoşească şi provinciile româneşti aflate sub 
stăpânire străină, România a continuat să rămână un stat 
naţional unitar, românii constituind covârşitoarea 
majoritate a populației tării. Astfel, conform 


65 M. Mușat, I. Ardeleana, op. cit, p. 641. 
66 Nicolae Ceauşescu, România pe drumul construirii societății 


socialiste multilateral dezvoltate, voi. 13, Editura politică, București, 
1977, p. 42. 


recensământului din 1930, din totalul populaţiei ţării 71, 
9% erau români, 7, 9% maghiari, 4, 4% germani, 4% evrei, 
3, 2% ruteni şi ucraineni, 2, 3% ruşi, 2% bulgari, 1, 5% 
țigani, 1% turci şi tătari, O, 8% găgăuţi, O, 3% cehi şi 
slovaci, O, 3% polonezi, O, 1% greci, sub O, 1% albanezi, 
armeni etc.%. 

Întărirea potenţialului uman şi economic al ţării a 
creat condiţiile necesare fructificării la scară naţională a 
bogățiilor solului şi subsolului, a accentuat rolul industriei 
în ansamblul economiei naţionale. Legăturile economice 
tradiţionale au căpătat acum un nou cadru geografic- 
statal, ceea ce a asigurat pieţei naţionale un caracter pe 
deplin unitar. Acest fapt a determinat o restructurare 
cantitativă şi calitativă, o întregire a sistemului industriei 
şi agriculturii, a sistemului de transport şi de comunicaţii, 
a mărit masa mijloacelor de producţie din fiecare ramură, 
a completat structura internă a unora, ca şi a organismului 
economiei capitaliste în general. Provinciile româneşti 
reunite cu ţara prin actele plebiscitare larg democratice s- 
au încadrat treptat în economia naţională, unde le era 
locul legitim, firesc. Ţinute în trecut în situaţia de anexe 
furnizoare de materii prime şi piaţă de desfacere pentru 
produsele industriale din regiunile dezvoltate ale marilor 
imperii vecine, ele cunosc acum, datorită efortului 
economic al statului român, un proces ascendent de 
dezvoltare. Aşa, de exemplu, din numărul societăţilor 
anonime industriale care se aflau pe teritoriul provinciei 
istorice româneşti Transilvania în 1939, aproape trei 
sferturi au luat naştere după Marea Unire din 1918. Sub 
acest aspect, efortul statului român reîntregit este cu atât 
mai con -, éludent dacă se ia în calcul faptul că, în primii 
ani postbelici economia românească, ca şi a celorlalte state 
din centrul şi sud-estul Europei, a fost confruntată cu 
probleme economice deosebit de grave. Marile distrugeri 
provocate de război şi de jaful ocupanților străini, au făcut 


67 Anuarul statistic al României pe anii 1938 și 1940, p. 480; dr. S. 
Samuilă, D. C. Georgescu, Populaţia României, Imprimeria naţională, 
București, 1937, p. 50 - 51. 


ca în 1919 întreaga producţie a României să nu 
depăşească circa 20 - 25% din nivelul antebelic, ceea ce 
înseamnă o involuţie de circa un deceniu şi jumătate; De 
altfel, pagubele provocate României de Ocupanţii străini în 
primul război mondial, estimate şi confirmate de 
Conferinţa de pace de la Paris, se ridică la fabuloasa sumă 
de 72 miliarde lei aur, fără a mai socoti pierderea 
tezaurului naţional, ca şi cei peste 800 mii morţi, răniţi şi 
dispăruţis?... 

Ca urmare a eforturilor şi sacrificiilor făcute de 
poporul român, a capacităţii sale de a pune în Valoare 
bogăţiile de care dispunea acurii ţara - refacerea 
economică s-a încheiat în linii mari în anul 1923, după care 
a urmat o dezvoltare accentuată a forţelor de producţie. 
Aşa se face că în 1929 producţia industrială era de 2, 3 ori 
mai mare decât în 1913, un ritm mai accentuat de 
dezvoltare cunoscând industria grea, textilă, extractivă şi 
de prelucrare a lemnului v - i 

Cât priveşte agricultura, această ramură a fost 
puternic influenţată de reforma agrară, legiferată în 
perioada 1918 - 1921, cea mai profundă reformă 
înfăptuită, în centrul şi sud-estul Europei după primul 
război mondial. Reforma a dus la lichidarea proprietăţii 
latifundiare şi la diminuarea considerabilă a marii 
proprietăţi. Astfel, din cele 9 242 930 tră! cât reprezenta 
suprafaţa moşiilor de peste 100 ha în 1919, au fost 
expropriate 6 313 480 ha, adică peste 66%. Fără capital şi 
inventar agricol corespunzător, fără suficiente cunoştinţe 
agrozootehnice, fără sprijinul statului» cu o lege a 
moştenirii care a di vizât continuu pământul abia căpătat, 
loviți la numai câţiva ani după reformă de marea criză 
economică, ţăranii proprietari s-au văzut în cele din urmă 
sărăciţi în anii crizei economice. /v7 7-/i-Cu toate limitele 
sale, cauzate de clauza răscumpărării pământului şi a 
modului de aplicare, reforma agrară a exercitat o influenţă 
pozitivă asupra vieţii economice, sociale şi politice a 


68 Arhiva generală a Ministerului de Finanţe, ţond Datoria ' publică, 

României, a accelerat procesul de dezvoltare capitalistă a 
ţării, a contribuit la îmbunătăţirea situaţiei materiale a 
ţărănimii, a dat o lovitură puternică moşieriniii - clasa care 
devenise o frână în dezvoltarea societăţii româneşti. 
Totodată, prin reforma agrară s-a realizat unul dintre 
punctele fundamentale cuprinse în rezoluţiile de Unire, s-a 
înfăptuit un anumit echilibru în distribuţia proprietăţii 
agrare pe întreg teritoriul României şi, implicit, o sudură ă 
statului naţional român. În 1929 producţia agricolă era cu 
140% mai mare decât în 1922. 

Din punct de vedere al structurii profesionale unirea 
noilor provincii nu a modificat în chip substanţial structura 
populaţiei; în 1930 populaţia rurală reprezenta 78, 9%, cea 
urbană 20, 1% din totalul populaţiei 

România avea un oraş cu peste juiâiătâte de milion 
de locuitori (Bucureştiul, 631 288), patru cu peste o sută 
de mii (Chişinău, Cernăuţi, laşi, Galaţi), nouă cu peste 
cincizeci de mii; statistica pe profesiuni (1930) arată că 72, 
3% din cetăţenii României lucrau în mediul rural, 9, 4% 
prin practicarea unei activităţi industriale, 4, 8% ca 
funcţionari publici, 4, 2% lucrând în comerţ şi credit, 2, 8% 
în transporturi şi comunicaţii 

Reformele din anii 1918 - 1923 au schimbat în chip 
radical vechile structuri sociale şi politice, dând naştere, 
din punct de vedere instituţional, unei Românii deosebite 
de cea veche. Dar România nu a însemnat doar provincii 
reunificate; a însemnat şi un nou sistem social şi un nou 
sistem politic; a însemnat trecerea de la liberalismul 
pedemocraţie la democraţia liberală; şi din acest punct de 
vedere, intern, România a fost opera şi contribuţia luptei 
forţelor democratice şi patriotice, a personalităţilor 
politice care au impus reforme radicale de natură a 
moderniza din temelii structurile economice, sociale şi 
politice ale noului stat. 

După Marea Unire din 1918 în dispozitivul forţelor 
sociale s-au produs importante modificări, generate de 
actul făuririi statului naţional unitar, precum şi de 
mutaţiile survenite în baza economică. 


Dezvoltarea industriei a dus la creşterea numerică a 
clasei muncitoare, la întărirea rolului său în viaţa social- 
politică a României. O caracteristică importantă a 
constituit-o concentrarea muncitorilor în întreprinderi 
mari din centre şi regiuni cum sunt: Bucureşti, Valea 
Prahovei, Valea Jiului, Reşiţa, Cluj, Braşov ş.a., ceea ce a 
creat condiţii favorabile organizării şi luptei împotrivă. 
rânduielilor existente. Prin acţiunile sale revoluţionare, 
prin programul său de luptă, clasa muncitoare s-a afirmat 
ca purtătoarea idealurilor de dreptate socială, democraţie 
şi progres ale întregului popor. 

În timp ce clasele dominante considerau că Unirea le 
deschisese noi posibilităţi de consolidare a privilegiilor lor, 
de exploatare a oamenilor muncii, forţele înaintate - în 
frunte cu clasa muncitoare - se pronunţau pentru 
primenirea din temelii a societăţii româneşti, pentru 
rezolvarea problemelor economice şi sociale în folosul 
maselor populare, pentru accelerarea procesului de 
democratizare a României. Sintetizând această concepţie 
revoluţionară, Partidul Socialist din România lansa, în 
februarie 1919, deviza: „România nouă de astăzi trebuie să 
devină România socialistă de mâine”. 

Făurirea statului naţional unitar român a adus 
profunde mutații în viaţa politică a ţării. La sfârşitul 
primului război mondial a fost înfăptuită reforma 
electorală, deziderat pentru realizarea căruia au luptat, 
decenii în şir, forţele cele mai înaintate ale societăţii 
româneşti. Au fost lărgite considerabil drepturile politice 
ale maselor, s-a produs o democratizare, în sens burghez, a 
vieţii politice din România. Dacă înainte de 1918 numărul 
cetăţenilor cu drept de vot se cifra la câteva sute de mii, 
după reforma electorală numărul acestora a crescut la 
circa 4 milioane. 

În condiţiile efervescenţei politice generate de Marea 
Unire, precum şi de înfăptuirea reformei agrare şi a celei 
electorale, de avântul revoluţionar al maselor, s-au produs 
mutații în structura partidelor politice din România. 

Partidele conservatoare - exponente ale moşierimii - 


au intrat într-un proces rapid de descompunere. Nici 
adoptarea unor noi programe, nici schimbarea titulaturii 
nu le-au putut menţine la suprafaţa vieţii politice 
româneşti. ar”; 

Partidul Naţional-Liberal a fost principalul beneficiar 
al accelerării procesului de dezvoltare capitalistă a 
României. Dispunând de o bază economică, de cadre cu o 
solidă pregătire politică, exercitând o influență 
covârșitoare asupra monarhiei, dovedind o reală capacitate 
de adaptare la noile realităţi, Partidul Naţional-Liberal a 
dominat cu autoritate scena politică a României. 

Acordarea votului universal, avântul revoluţionar al 
maselor după primul război mondial, dorinţa lor de 
legiferare a unor reforme democratice, precum şi 
contradicţiile din sânul claselor dominante au contribuit la 
naşterea de noi partide şi grupări politice. 

O altă caracteristică a vieţii politice interbelice a 
constituit-o contopirea partidelor care au condus lupta de 
unire a provinciilor cu patria mamă, cu partide din vechiul 
regat, fapt ce a contribuit la cimentarea statului naţional 
unitar român. Acest proces s-a încheiat în octombrie 1926, 
când Partidul Naţional Român din Transilvania a fuzionat 
cu Partidul Ţărănesc din vechiul Regat, luând astfel fiinţă 
Partidul Naţional-Ţărănesc, care va juca un rol important, 
alături de Partidul Liberal, pe scena vieţii politice 
româneşti. 

Beneficiind de drepturi egale cu cele ale românilor, 
naţionalităţile conlocuitoare şi-au creat organizaţii politice 
proprii. În ianuarie 1921 s-a constituit Uniunea Maghiară, 
apoi au luat fiinţă şi alte organizaţii ale burgheziei şi 
moşierimii maghiare, care în decembrie 1922 au pus 
bazele Partidului Maghiar din România. În noiembrie 1919 
s-a întemeiat Partidul German din România. De asemenea, 
şi-a continuat activitatea Uniunea Evreilor Pământeni 
(creată în 1909) şi transformată în Partidul Evreiesc. 

În afara PN.L. şi PN.Ţ., în deceniile III, IV s-au mai 
perindat la cârma ţării, pentru scurt timp, alte câteva 
grupări politice eterogene, cum au fost Partidul Poporului, 


Partidul Naționalist Democrat al profesorului N. Iorga, 
Partidul Naţional-Creştin al lui Goga-Cuza; în acelaşi timp, 
pe scena politică a ţării şi-au făcut apariţia şi unele grupări 
de extremă dreaptă care nu au ajuns niciodată să 
guverneze, dar care au jucat un rol politic mai ales după 
1933. 

În sistemul partidelor politice naţionale din România 
acestor ani, un rol important l-a avut partidul politic al 
clasei muncitoare, făurit în mai 1921, al cărui obiectiv 
strategic era înlăturarea orânduirii existente şi făurirea 
societăţii socialiste pe pământul României. De asemeni, au 
luat fiinţă Partidul Social-Democrat şi alte grupări 
socialiste. Societatea românească prezenta tabloul unei 
naţiuni tinere şi viguroase, intrată istoriceşte pe făgaşul 
firesc al unităţii ei etnice şi politico-administrative, prielnic 
descătuşării energiilor creatoare, atât pe planul 
construcţiei economice, cât şi pe plan revoluţionar. 
Definitoriu pentru societatea românească în această 
perioadă a fost puternica aspirație a maselor largi 
populare spre libertate şi democraţie, dorinţa lor de a 
înscrie ţara pe coordonatele progresului şi civilizaţiei. 
Frontul larg al celor antrenați în efortul menit să asigure 
ascensiunea societăţii româneşti pe drumul democraţiei şi 
progresului a cuprins pe toţi cetăţenii României. Structura 
de clasă, sistemul partidelor politice, al guvernării şi vieţii 
parlamentare exprimate în modul de organizare ă justiţiei, 
învățământului, culturii, au imprimat regimului social- 
politic al României trăsăturile unui regim politic burghezo- 
democratic. 

Pe plan extern, România a militat pentru păstrarea 
statu-quo-ului statuat prin sistemul tratatelor de pace de la 
Paris şi cele adiacente, din anii 1919 şi 1920, menţinerea 
unui climat de pace generală şi indivizibilă, crearea unor 
zone regionale de securitate şi bune relaţii de vecinătate şi 
realizarea unor tratate sau convenţii mutuale; a luptat 
împotriva politicii revizioniste şi revanşarde, favorizată de 
instaurarea unor regimuri fasciste şi dictatoriale în unele 
ţări ale Europei. După cum se ştie, încă de la sfârşitul celui 


de-al doilea deceniu şi începutul deceniului al treilea al 
secolului nostru, forţele cele mai reacționare din unele 
state au trecut la lichidarea libertăţilor democratice şi la 
instaurarea regimurilor fasciste şi dictatoriale: Ungaria 
(1920), Italia (1922), Bulgaria (1923), Portugalia şi Polonia 
(1926). Urmează apoi, într-o succesiune rapidă, Germania 
(1933), Austria (1934), Grecia (1936) şi Spania (1939). 

În consecinţă, ceea ce caracterizează politica externă 
a României în această perioadă a fost cuprinderea tuturor 
acţiunilor sale într-un sistem ale cărui articulaţii să 
garanteze lupta împotriva fascismului şi revizionismului, 
păstrarea unui climat de pace, securitate şi bună 
înţelegere între toate naţiunile lumii. Liga Naţiunilor a 
constituit pentru România interbelică tribuna 
internaţională de la care şi-a putut face cunoscute opiniile 
şi aspiraţiile poporul român. Cu toate acestea, realizarea şi 
organizarea păcii în urma primului război mondial s-a lovit 
de numeroase obstacole şi dificultăţi, precaritatea şi 
nesiguranța ei caracterizând lumea internaţională a 
deceniilor trei şi patru ale secolului nostru. Indelungatele 
discuţii de la Conferinţa păcii, ca şi multitudinea 
întrunirilor care au urmat pentru a „reface” Europa din 
punct de vedere economic şi a netezi calea spre o 
conciliere între învinşi şi învingători s-au soldat, cel mai 
adesea, cu însemnate concesii făcute Germaniei şi 
celorlalte state revizioniste, ca şi cu eludarea făţişă a 
principalelor hotărâri ale tratatelor de pace. Divergenţele 
dintre ţări care au răbufnit cu putere şi care au dus la 
tendinţe centrifuge, deosebirile de opinii, interesele 
naţionale şi particulare diverse, patimile puse în slujba 
unor principii nejuşte, tendinţa de imixtiune a marilor 
state în afacerile interne ale ţărilor mici şi mijlocii şi 
puternica rezistenţă a acestora din urmă, păstrarea 
inegalităţii juridice între statele cu interese generale şi 
cele cu interese „limitate” sau între ţările care aveau 
graniţe garantate şi altele rămase fără această garanţie 
sunt doar câteva laturi definitorii ale climatului diplomatic 
din primele decenii postbelice în care politica externă a 


României a trebuit să acţioneze. 

Politica promovată de România în aceşti ani a fost 
dominată de lupta pentru apărarea sistemului tratatelor de 
pace de după primul război mondial, a integrităţii 
teritoriale a ţării împotriva politicii revanşarde şi 
revizioniste, promovate de cercurile guvernamentale din 
Ungaria, Italia, Bulgaria şi îndeosebi din Germania şi din 
alte statelercurile conducătoare ale Ungariei, mai ales 
după instaurarea dictaturii fascisto-horthyste în 1920, au 
întreprins o intensă activitate de contestare a valabităţii 
preni este strâns legată de soarta Cehoslovaciei”. 
Comuniştii români atrăgeau atenţia asupra faptului că 
pasul agresiv întreprins de Germania împotriva 
Cehoslovaciei punea în primejdie pacea generală a 
Europei, soarta tuturor statelor europene, atât din 
răsăritul, cât şi din centrul şi vestul continentului, că „o 
victorie hitlerista asupra acestor ţări (din bazinul dunărean 
- n.n.) va apropia ceasul primejdiei, în răsărit, de Polonia, 
iar în apus, de Franța” ®. 

Încâlcind dreptul poporului cehoslovac la 
independenţă şi suveranitate națională, integritate 
teritorială şi existență statală, la 29 septembrie 1938, şefii 
guvernelor Germaniei naziste, Italiei fasciste, Angliei şi 
Franței semnează cunoscutul acord de la München prin 
care se lasă mână liberă Germaniei naziste şi Ungariei 
horthyste să dezmembreze Cehoslovacia. Prin aceasta se 
inaugurează politica de cesiuni teritoriale în centrul, estul 
şi sud-estul Europei în favoarea ţărilor revizioniste, 
ignorându-se prevederile tratatelor de pace de după 
primul război mondial, stabilite pe principiul 
naționalităților şi în baza hotărârii de autodeterminare a 
popoarelor. În asemenea împrejurări, cercurile 
conducătoare horthyste au considerat că a sosit momentul 
propice pentru realizarea revendicărilor lor teritoriale pe 
seama Cehoslovaciei”. La 2 noiembrie 1938 s-a pronunţat 

primul „arbitraj” fascist de la Viena, prin care Ungaria 
horthystă a anexat o parte din Cehoslovacia. Acest dictat a 
fost întâmpinat cu dezaprobare şi indignare de opinia 
publică românească. „Atitudinea aceasta a Ungariei - se 
arăta într-un document intitulat «Primejdia revizionismului 
şi anexionismului maghiar» - nu trebuie să ne lase 
indiferenți. De orice sprijin s-ar bucura sau ar crede 
guvernul din Budapesta ca s-ar putea bucura politica lui de 
expansiune teritorială, noi trebuie să fim atenţi şi gata să 
răspundem cu toată hotărârea la orice acţiune prin care s- 
ar încerca punerea în discuție a frontierelor noastre”. În 
faţa primejdiei  revizionismului horthyst, se arăta în 
documentul menţionat, „guvernul român se poate sprijini 
în atitudinea lui hotărâtă pe intreaga opinie publică 
românească, de la un capăt la altul al ţării, care nu cere 
decât libertatea de a-şi putea manifesta sentimentele ei 
naţionale şi de a puteg opune acțiunii revizioniste digul de 
granit al voinţei ei unitare””!. 

În martie 1939, expansiunea Germaniei naziste spre 
centrul şi sud-estul european a fost marcată de o nouă 
acţiune agresivă -  cotropirea şi dezmembrarea 
Cehoslovaciei - acţiune în care cel de-al treilea Reich a fost 
secondat de Ungaria horthystă. La 12 martie 1939, 
guvernul german a comunicat ambasadorului Ungariei la 
Berlin, Sztâjai, că „Ungaria are un termen de 24 de ore 
pentru a rezolva problema ruteană””?. La 14 martie 1939 s- 
a decretat mobilizarea generală în Ungaria şi, în aceeaşi 
zi, primele unități  horthyste au trecut frontiera 
cehoslovacă la Mukăcevo. În zorii zilei de 15 martie 1939, 
trupele germane au început agresiunea în Boemia şi 
Moravia, iar la ora 9 dimineaţa, primele unităţi motorizate 
naziste au intrat în oraşul Fraga. În ziua de 17 martie 
1939. 

Ungaria horthystă a terminat cotropirea întregului 

teritoriu al Ucrainei subcarpatice. 

Stimulate de acţiunile militare horthyste împotriva 
Cehoslovaciei, elementele  revanşarde ungare şi-au 
amplificat activitatea ostilă contra statului român. La 12 
martie 1939, ziarul fascist din Budapesta „Nemzet Szava” 
publica un articol cu titlul Vrem drum spre frații noştri 
secui, ceea ce însemna revendicarea unei părţi însemnate 
din trupul Transilvaniei. Unele elemente şovine maghiare 
nu se mulţumeau însă numai cu atât şi nu se sfiau să-şi 
manifeste dorinţa de a stabili graniţa Ungariei... „de-a 
lungul arcului carmpatic”"î. La frontiera de nord-vest a 
României au fost concentrate trupe horthyste şi hitleriste 
în vederea ocupării prin forţă militară a Transilvaniei. 

Guvernul român prezidat de Armand Călinescu a 
întreprins o seamă de acţiuni de apărare a graniţelor de 
vest ale ţării, precum şi pentru avertizarea opiniei publice 
asupra situaţiei grave în faţa căreia se găsea România ca 
urmare a tendinţelor expansioniste ale Germaniei naziste 
şi Ungariei horthyste. Obiectivul principal şi imediat al 
Germaniei era România, în realizarea acestui obiectiv 
strategic, Germania se bizuia, în afara potenţialului său 
militar, pe Ungaria horthystă, luând în calcul faptul că 
aceasta îşi putea realiza revendicările teritoriale faţă de 
România numai cu sprijinul nemijlocit al celui de-al treilea 
Reich. 

După dezlănţuirea, de către Germania hitleristă, a 
războiului împotriva Poloniei, la 1 septembrie 1939, şi 
declanşarea celui de-al doilea război mondial, guvernul 
horthyst şi-a intensificat acţiunile pentru pregătirea şi 
declanşarea, cu ajutorul Germaniei naziste, a unui atac 
împotriva României pentru cotropirea Transilvaniei. In 
acest sens, Marele Stat Major german a cerut guvernului 
horthyst mobilizarea a 250.000 de soldaţi la graniţa cu 
România”?. 

Pentru a contracara acţiunile agresive horthyste, 
guvernul român a propus guvernului ungar, la sfârşitul 
lunii august 1939, semnarea unui pact de neagresiune 
între cele două ţări; conducătorii horthyşti au comunicat 
însă că un asemenea act nu este oportun şi au cerut 
semnarea unui tratat de „apărare” a minorităţii maghiare, 
ceea ce însemna un amestec în treburile interne ale 
României. 

Pe măsură ce agresiunea fascistă se extindea asupra 
unor noi popoare, Germania hitleristă intervine din ce în 
ce mai activ în favoarea pretențiilor teritoriale ale Ungariei 
horthyste, în funcţie de interesele politice, strategice şi 
militare ale celui de-al treilea Reich. 

Presiunile guvernului nazist şi actele militare 
agresive ale Ungariei horthyste împotriva României au 
îngrijorat profund opinia publică românească şi au trezit 
puternice sentimente patriotice în rândurile maselor 
muncitoare pentru apărarea intereselor supreme ale ţării. 
Tocmai în această perioadă - arată tovarăşul Nicolae 
Ceauşescu - „partidul nostru şi-a intensificat activitatea 
împotriva fascismului şi războiului, împotriva alianţei cu 
Germania hitlerista. Un rol deosebit l-au avut în această 
privinţă sindicatele, breslele de atunci, folosirea formelor 
legale de activitate, care au făcut ca anii 1938 - 1939 să fie 
ani de puternice greve şi mişcări ale oamenilor muncii, 
culminând cu marea demonstraţie de la 1 Mai 1939 
împotriva fascismului şi războiului, pentru apărarea 
libertăţilor democratice, a independenţei şi integrităţii 
ţării”%5. 

Numeroşi oameni ai muncii aparţinând 
naționalităților conlocuitoare din ţara noastră au participat 
activ la lupta generală a întregului popor român pentru 
democraţie şi progres, la mişcarea antifascistă şi 

antirevizionistă. Reprezentanţi ai populaţiei maghiare din 
Cluj, Braşov, Oradea, Bucureşti şi din alte centre ale ţării 
au adresat, în primăvara anului 1939, primului ministru al 
guvernului român, Armand Călinescu, memorii de 
solidarizare cu interesele naţiunii române. Într-un astfel de 
memoriu, înaintat de un grup de muncitori, agricultori şi 
intelectuali maghiari din Cluj, aceştia se declarau solidari 
cu guvernul şi întregul popor român în lupta pentru 
„apărarea independenţei şi integrităţii ţării faţă de orice 
agresiune din afară”. Semnatarii memoriului considerau 
că, în acele momente, „apărarea hotarelor României pe 
baza fraternității poporului român şi maghiar din ţara, pe 
baza principiilor de libertate, a egalității în drepturi”, era 
singura cale de urmat. Semnatarii se angajau să lupte 
împotriva „acelora care încearcă prin şovinismul străin de 
interesele noastre să otrăvească sufletele maghiarimii din 
Ardeal, cu scopul de a slăbi rezistenţa ţării. Convingerea 
noastră fermă - se arată în finalul memoriului - este că 
faţă de pericolul comun, maghiarimea din ţară trebuie să- 
şi spuie cuvântul răspicat, clar şi fără şovinism în interesul 
solidarităţii comune””6. 

Dezlănţuirea celui de-al doilea război mondial, 
concesiile şi cedarea în faţa Germaniei hitleriste, lipsa de 
fermitate şi unitate a statelor europene şi a altor state în 
faţa politicii agresive a imperialismului german, 
schimbarea raportului de forţe pe plan european în 
favoarea ţărilor agresoare, adepte ale politicii de revizuiri 
şi cotropiri teritoriale, dezmembrarea frontului ţărilor şi 
forţelor ce militau pentru menţinerea păcii şi securităţii 
mondiale au contribuit la izolarea României în viaţa 
politică internaţională, au favorizat aducerea la cârma ţării 
a unui regim de dictatură militaro-fascistă. La 26 iunie 
1940, în urma unor note ultimative ale guvernului sovietic, 
guvernul român a fost nevoit să cedeze teritoriul dintre 
Prut şi Nistru şi partea de nord a Bucovinei care au fost 
încorporate Uniunii Sovietice. La 30 august 1940, prin 

dictatul odios de la Viena, impus României de Germania 
nazistă şi Italia fascistă, a fost smulsă din trupul ţării 
partea de nord-vest a României şi anexată Ungariei 
horthyste, care a instaurat aici un regim de ocupaţie 
horthysto-fascist. 

Dezmembrarea teritorială a României nu a împiedicat 
lupta unită a întregii noastre naţiuni pentru înfăptuirea 
înaltelor sale idealuri de libertate naţională şi progres 
social-economic, pentru restabilirea integrităţii teritoriale, 
a independenţei şi suveranităţii de stat a României. 

Perioada celor patrii ani de Ocupaţie horthysto- 
fascistă a acestui teritoriu românesc, parte a străvechii 
vetre în care s-a aflat dintotdeauna poporul român şi unde, 
înfruntând nenumărate vicisitudini ale istoriei, într-o luptă 
permanentă şi asiduă împotriva ocupanților străini, şi-a 
făurit de-a lungul vremii o cultură materială şi spirituală 
proprie, specifică, a însemnat unul din cele mai grele şi 
întunecate capitole din istoria acestor plaiuri; populaţia 
românească, celelalte populaţii asuprite au fost supuse 
unor grele şi dureroase încercări, ca urmare a regimului 
de cruntă teroare instaurât be cotropitori. De-a lungul 
celor patru ani de ocupaţie, cercurile conducătoare ale 
Ungariei horthyste nu s-au dat înapoi de la nimic, pentru a- 
şi realiza Vechile intenţii de a slăbi şi lichida capacitatea 
de luptă şi rezistenţă a românilor din nordul şi estul 
Transilvaniei, de a schimba, prin mijloace violente, 
teroriste, raportul demografic în favoarea populaţiei de 
origine maghiară, râvnind la permanentizarea ocupării 
acestei zone şi la cotropirea altor teritorii româneşti. 


